tripathysagar/odia_wiki huggingface dataset:
ସୋଡ଼ିଅମ  ( : ) ହେଉଛି ଏକ ରାସାୟନିକ ମୌଳିକ  । ଏହାର ପ୍ରତୀକ  ( : ; ନାଟ୍ରିଅମ୍ରୁ ଆସିଛି) ଓ ପରମାଣୁ କ୍ରମାଙ୍କ ୧୧  । ଧର୍ମ ଭୌତିକ ରାସାୟନିକ ସମସ୍ଥାନିକ 22 [11 ] : : 2.602 [ + ] : 0.546 22 . : 2.602   : ? 22 . : 2.602   : 1.2745 23 [12 ] : 100% 12 ଯୌଗିକ କେତେକ ସାଧାରଣ ସୋଡିୟମ୍‌ ଯୌଗିକ ବୋରାକ୍ସ ମନୋସୋଡିୟ ମିଥାଇଲ୍‌ ଆର୍ସନେଟ୍ ଡାଏସୋଡିୟମ ଗୁଆନିଲେଟ୍‌ ସୋଡିୟମ ବେଞ୍ଜୋଏଟ୍‌ ସୋଡିୟମ ବାଇକାର୍ବୋନେଟ ସୋଡିୟମ କ୍ଲୋରାଇଡ୍‌ ସୋଡିୟମ ସାଇଟ୍ରେଟ୍‌ ସୋଡିୟମ ସିଆନାଇଡ୍ ସୋଡିୟମ ଡୋଡିସିଲ୍‌ ସଲ୍‌ଫେଟ ସୋଡିୟମ ଫ୍ଲୋରାଈଡ୍‌ ସୋଡିୟମ ଆଇଓଡାଇଡ୍‌ ସୋଡିୟମ ହାଇପୋକ୍ଲୋରାଇଟ୍‌ ସୋଡିୟମ ମେଟାବାଇସଲଫାଇଟ୍‌ ସୋଡିୟମ ମନୋଫ୍ଲୋରୋଫସଫେଟ୍‌ ସୋଡିୟମ ନାଇଟ୍ରେଟ୍‌ ସୋଡିୟମ ନାଇଟ୍ରାଇଟ୍ ସୋଡିୟମ ପରସଲ୍‌ଫେଟ୍‌ ସୋଡିୟମ ପ୍ରୋପିଓନେଟ୍ ସୋଡିୟମ ପାଇରୋଫସ୍‌ଫେଟ୍ ସୋଡିୟମ ସେଲେନାଇଟ୍‌ ସୋଡିୟମ ସିଲିକୋଆଲୁମିନେଟ୍ ସୋଡିୟମ ଷ୍ଟେରଏଟ୍‌ ସୋଡିୟମ ସଲଫାଇଟ ସୋଡିୟମ ଥିଓପେଣ୍ଟାଲ ଇତିହାସ ଆବିଷ୍କାର କିଏ- ସାର୍ ହମ୍ପ୍ରେ ଡେଭି କେବେ- ୧୮୦୭ କେଉଂଠି- ଇଂଲଣ୍ଡ ନାମର ଉପ୍ତତି‌- ଲାଟିନ୍ ଶବ୍ଦ ନାଟ୍ରିଅମରୁ ବହୁଳତା- ବିଶ୍ହ‌-20   ସୂର୍ଯ୍ୟ-40   ପୃଥିବୀ ପୃଷ୍ଠ - 23000 ସମୁଦ୍ର-11500 ମାନବ ଶରୀର-1.4 106 3.8 105 ବ୍ୟବହାର ଔଷଧ, କୃଷି ଓ ଫଟୋଗ୍ରାଫିରେ ସୋଡିୟମ ବହୁଳ ଭାବରେ ବ୍ୟବହାର ହୋଇଥାଏ । ନ୍ୟୁକ୍ଲିୟର ରିଆକ୍ଟରକୁ ଥଣ୍ଡା କରିବା ନିମନ୍ତେ ତରଳ ସୋଡିୟମ ବ୍ୟବହାର କରାଯାଏ । ସାବୁନ, ବ୍ୟାଟେରି, ଟେବୁଲ ସଲ୍ଟ, କାଚ ଓ ଷ୍ଟ୍ରିଟ ଲାଇଟ ନିର୍ମାଣରେ ମଧ୍ୟ ଏହା ବ୍ୟବହୃତ ହୋଇଥାଏ।
ପଦ୍ମ ଚରଣ ନାଏକ  (ଜନ୍ମ: ୧୧ ଫେବୃଆରୀ ୧୯୨୬) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ପ୍ରଜା ସମାଜବାଦୀ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପଦ୍ମ ଚରଣ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୬୧ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ରାଜନଗର ବିଧାନ ସଭା ନିର୍ବାଚନ ମଣ୍ଡଳୀରୁ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପଦ୍ମ ଚରଣ ନାଏକ ୧୯୨୬ ମସିହାର ଫେବୃଆରୀ ମାସ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଯୋଗେନ୍ଦ୍ର ନାଏକ ଏବଂ ପତ୍ନୀଙ୍କ ନାମ ମାଳତୀ ନାଏକ । ପଦ୍ମ ଚରଣଙ୍କର ଶିକ୍ଷାଗତ ଯୋଗ୍ୟତା ବିଜ୍ଞାନରେ ସ୍ନାତକୋତ୍ତର । ରାଜନୈତିକ ଜୀବନ ପଦ୍ମ ଚରଣ ନାଏକ ପ୍ରଜା ସମାଜବାଦୀ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ପାମ୍ପଡ ଏକ ଭାରତୀୟ ଖାଦ୍ୟ । ଏହାର ପ୍ରସ୍ତୁତି ବିଭିନ୍ନ ଅଞ୍ଚଳରେ ଭିନ୍ନ ଭିନ୍ନ ପ୍ରକାରର ହୋଇଥାଏ । ଏହା କୁରୁକୁରା ହୋଇଥାଏ। ଏହାର ଆକାର ଗୋଲ ଅଟେ। ଏହାର ଭିନ୍ନ ଭିନ୍ନ ପ୍ରକାର ରହିଛି । ଏହାକୁ ଅନ୍ୟ ଭାଷାରେ ପାପଡୁମ ମଧ୍ୟ କୁହା ଯାଏ ।
ରାଜେନ୍ଦ୍ର ସିଂହ  (ଜନ୍ମ: ୫ ଜୁନ ୧୯୪୮) ଜଣେ ଓଡ଼ିଆ ରାଜନୀତିଜ୍ଞ  । ରାଜେନ୍ଦ୍ର ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ କଟକ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରାଜେନ୍ଦ୍ର ସିଂହ ୧୯୪୮ ମସିହାର ଜୁନ ମାସ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ହରିହର ସିଂହ ଏବଂ ପତ୍ନୀଙ୍କ ନାମ ନଳୀନି ସିଂହ । ରାଜେନ୍ଦ୍ରଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ଏବଂ ପରେ ସେ ଓକିଲାତି ପଢ଼ିଥିଲେ । ରାଜନୈତିକ ଜୀବନ ରାଜେନ୍ଦ୍ର ସିଂହ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ଥିଆମାଜୋଲ, ଅନ୍ୟ ନାମ ମିଥିମାଜୋଲ, ଏକ ଔଷଧ ଯାହା ହାଇପରଥାଇରଏଡିଜିମ୍ ଚିକିତ୍ସା ପାଇଁ ବ୍ୟବହୃତ ହୁଏ  ଏଥିରେ ଗ୍ରେଭସ ରୋଗ, ବିଷାକ୍ତ ମଲ୍ଟିନୋଡ୍ୟୁଲାର ଗଏଟର ଏବଂ ଥାଇରୋଟକ୍ସିକ ଗଏଟର ଅନ୍ତର୍ଭୁକ୍ତ। ଏହା ପାଟିରେ ଦିଆଯାଏ  ପୂର୍ଣ୍ଣ ପ୍ରଭାବ ଘଟିବାକୁ କିଛି ସପ୍ତାହ ଲାଗିପାରେ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଗଲୁ, କେଶହାନୀ, ଅଇ, ମାଂସପେଶୀ ଯନ୍ତ୍ରଣା, ଫୁଲା ଏବଂ ପେଟ ଯନ୍ତ୍ରଣା ହୋଇପାରେ  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ସ୍ୱଳ୍ପ ସଂଖ୍ୟକ ରକ୍ତ କଣିକା, ଯକୃତ ବିଫଳତା, ଏବଂ ଭାସ୍କୁଲାଇଟିସ ହୋଇପାରେ। ଗର୍ଭାବସ୍ଥାର ପ୍ରଥମ ତ୍ରେମାସିକରେ ବ୍ୟବହାର ସୁପାରିଶ କରାଯାଏ ନାହିଁ କିନ୍ତୁ ଦ୍ୱିତୀୟ ତ୍ରେମାସିକ କିମ୍ବା ତୃତୀୟ ତ୍ରୈମାସିକରେ ବ୍ୟବହୃତ ହୋଇପାରେ  ସ୍ତନ୍ୟପାନ ସମୟରେ ଏହା ବ୍ୟବହୃତ ହୋଇପାରେ  ଗୁରୁତ୍ୱପୂର୍ଣ୍ଣ ପାର୍ଶ୍ୱ ପ୍ରତିକ୍ରିୟା ହୋଇଥିଲେ ପ୍ରୋପାଇଲଥାୟୋୟୁରାସିଲ୍ ସହିତ ଅସୁବିଧାର ସମ୍ମୁଖୀନ ହୋଇପାରନ୍ତି  ଥିଆମାଜୋଲ ହେଉଛି ଏକ ଥିଓମାଇଡ ଶ୍ରେଣୀର ଔଷଧ ଏବଂ ଥାଇରଏଡ ହରମୋନ ଉତ୍ପାଦନ ହ୍ରାସ କରି କାର୍ଯ୍ୟକ୍ଷମ ହୁଏ  ୧୯୫୦ ମସିହାର ଯୁକ୍ତରାଷ୍ଟ୍ରରେ ଚିକିତ୍ସା ବ୍ୟବହାର ପାଇଁ ଥିଆମାଜୋଲ ଅନୁମୋଦିତ ହୋଇଥିଲା। ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ତାଲିକାରେ ଏହାର ନାମ ଅଛି । ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ଏକ ମାସର ଯୋଗାଣର ହୋଲସେଲ ମୂଲ୍ୟ ପ୍ରାୟ ୬.୮୦ ଆମେରିକୀୟ ଡଲାର ଅଟେ। ଏହା ୟୁରୋପ ଏବଂ ଏସିଆରେ ମଧ୍ୟ ଉପଲବ୍ଧ  ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୨୪୪ ତମ ସାଧାରଣତ ପ୍ରେସକ୍ରିପସନ୍ ଔଷଧ ଥିଲା, ଯେଉଁଥିରେ ଏକ ମିଲିୟନରୁ ଅଧିକ ପ୍ରେସକ୍ରିପସନ୍ ରହିଥିଲା
ଜେନିଟାଲ ହର୍ପିସ  (ଇଂରାଜୀ ଭାଷା)ରେ   ରୋଗ ହର୍ପିସ ସିମ୍ପ୍ଲେକ୍ସ ଭୁତାଣୁ    ( -1, -2) ଯୋଗୁ ସୃଷ୍ଟି ହେଉଥିବା ଏକ ଯୌନ   ସଂକ୍ରାମକ ରୋଗ  । ସଂକ୍ରମିତ ହୋଇଥିବା ଅଧିକାଂଶ ଲୋକ ଲକ୍ଷଣ ନଥିବାରୁ ବା ସ୍ୱଳ୍ପ ଲକ୍ଷଣ ଥିବାରୁ ରୋଗ ଥିବା ଜାଣିପାରନ୍ତିନି । ପ୍ରଥମେ ଛୋଟ ଫୋଟକା   ହୋଇ ବାହାରେ ଯାହା ଫାଟିଯାଇ କଷ୍ଟଦାୟକ ଅଲସର   ବା ଘାଆ ହୁଏ । ଇନ୍‌ଫ୍ଲୁଏଞ୍ଜା  ଯେପରି ଜ୍ୱର, ବେଦନା ହୁଏ ବା ଲସିକା ଗ୍ରନ୍ଥି ଫୁଲିଯାଏ । ରୋଗୀ ସଂସ୍ପର୍ଶରେ ଆସିବାର ୪ ଦିନ ବେଳକୁ ରୋଗ ଆରମ୍ଭ ହୁଏ ଓ ପ୍ରାୟ ୪ ସପ୍ତାହ ପର୍ଯ୍ୟନ୍ତ ରହେ । ଥରେ ରୋଗ ହେବାପରେ ଆଉଥରେ ରୋଗ ହୋଇପାରେ କିନ୍ତୁ ତାହା ସାମାନ୍ୟ ଧରଣର ହୁଏ । ରୋଗ ଥିବା ସ୍ଥାନ ସ‌ହିତ ଯୌନ ବା ସ୍ରାବ ସଂସ୍ପର୍ଶରେ ଆସିଲେ ରୋଗ ବ୍ୟାପିଥାଏ । ପ୍ରାକୃତିକ ବା ଅପ୍ରାକୃତିକ ଯୌନ ସମ୍ଭୋଗ କଲେ ଏହି ରୋଗ ସଂକ୍ରମଣ ହୁଏ । ଏକ ବର୍ଷ ମଧ୍ୟରେ ପତିପତ୍ନୀ ମଧ୍ୟରେ ସଂକ୍ରମଣ ସଙ୍କଟ ପ୍ରାୟ ୭.୫% ଥାଏ । ଏହି ରୋଗର ବର୍ଗୀକରଣ ଏଚଏସଭି ୧ ଓ ଏଚଏସଭି ୨ ନାମରେ ଦୁଇ ପ୍ରକାର କରାଯାଏ । ଐତିହାସିକ ସ୍ଥରରେ ସାଧାରଣତଃ ଏଚଏସଭି ୨ ହୁଏ କିନ୍ତୁ ଅଧୁନା ବିକଶିତ ଦେଶମାନଙ୍କରେ   ଏଚଏସଭି ୧ ଅଧିକ ହେବା ଦେଖାଯାଉଛି । ରୋଗ ସ୍ଥାନର ପଲିମରେଜ ଚେନ ରିଆକସନ   ବା ଭୁତାଣୁ କଲଚର   ବା ରକ୍ତ ପରୀକ୍ଷା   କରି ନିର୍ଣ୍ଣୟ କରାଯାଏ । ଯୌନ ସମ୍ପର୍କ ନରଖି, କଣ୍ଡୋମ   ବ୍ୟବ‌ହାର କରି ଓ ସଂକ୍ରମିତ ନହୋଇଥିବା ବ୍ୟକ୍ତି ସ‌ହ ଯୌନ ସମ୍ପର୍କ ରଖି ଏହି ରୋଗକୁ ପ୍ରତିରୋଧ କରିହୁଏ । ଥରେ ସଂକ୍ରମିତ ହେଲେ ଆରୋଗ୍ୟ ହୁଏ ନାହିଁ । ମଡ଼କ ହେଲେ ଆଣ୍ଟିଭାଇରାଲ ଔଷଧ   ଦେବାଦ୍ୱାରା ବ୍ୟାପିବା କମିଯାଏ ଓ ପ୍ରତିରୋଧ ମଧ୍ୟ ହୋଇଯାଏ । ଦୀର୍ଘକାଳୀନ ଔଷଧ ପ୍ରୟୋଗ କଲେ ଅଧିକ ବ୍ୟାପିବାରୁ ରକ୍ଷା ମିଳିଯାଏ । ସନ ୨୦୧୫ରେ ୮୪୬ ନିୟୁତ ଲୋକଙ୍କର  (୧୨%) ଜେନିଟାଲ ହର୍ପିସ ହୋଇଥିଲା  । ଯୁକ୍ତରାଷ୍ଟ୍ରରେ ୬ ଜଣଙ୍କ ମଧ୍ୟରୁ ଜଣେ ଲୋକର ଏଚଏସଭି ୨ ରୋଗ ଅଛି । ମହିଳାମାନେ ପୁରୁଷଙ୍କ ଅପେକ୍ଷା ଅଧିକ ଆକ୍ରାନ୍ତ ହୁଅନ୍ତି । ସନ ୧୯୯୦ରୁ ୨୦୧୦ ମଧ୍ୟରେ ଏଚଏସଭି ୨ ରୋଗ ହାର କମିଯାଇଛି । କ୍ୱଚିତ ରୋଗ ଜଟିଳ ହୋଇ ଅସେପ୍ଟିକ ମେନିଞ୍ଜାଇଟିସ   ହୁଏ, ଅଧିକ ଏଚଆଇଭି/ଏଡସ ସଙ୍କଟ ସୃଷ୍ଟି ହୁଏ ଓ ପ୍ରସବ ସମୟରେ ଶିଶୁ ସଂକ୍ରମିତ ହୋଇ ନିଓନାଟାଲ ହର୍ପିସ   ସୃଷ୍ଟି ହୁଏ ।
ପାଲିପେରିଡୋନ, ଅନ୍ୟମାନଙ୍କ ମଧ୍ୟରେ ଏକ ବେପାର ନାମ ଇନଭେଗା, ହେଉଛି ଏକ ଅସ୍ୱାଭାବିକ ବା ଏଟିପିକାଲ୍ ଆଣ୍ଟିସାଇକୋଟିକ୍ ଔଷଧ ଯାହା ସିଜୋଫ୍ରେନିଆ ଏବଂ ସିଜୋଫେକ୍ଟିଭ୍ ବେମାରୀ ଇତ୍ୟାଦିର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଇପାରେ କିମ୍ବା ମାଂସପେଶୀରେ ଇଞ୍ଜେକ୍ସନ ଆକାରରେ ଦିଆଯାଇପାରେ । ଏହି ରୋଗର ଚିକିତ୍ସା ଫଳ ବିଷୟରେ ଯେତେବେଳେ ଅପ୍ରକାଶିତ ସାହିତ୍ୟକୁ ଅନ୍ତର୍ଭୁକ୍ତ କରାଯାଏ, ଲାଭଗୁଡ଼ିକ କମ୍ ହୋଇଥାଏ ଏବଂ କେବଳ ପ୍ରକାଶିତ ସାହିତ୍ୟକୁ ଦେଖିବା ଅପେକ୍ଷା କ୍ଷତି ଅଧିକ ହୋଇଥାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ନିଦ୍ରା ସମସ୍ୟା, ପାର୍କିନସୋନିଜ୍ମ, ଅନିଚ୍ଛାକୃତ ମାଂସପେଶୀ ଚଳନ, ମୁଣ୍ଡ ବୁଲାଇବା, ଉତ୍ତେଜନା, ଉଦାସୀନତା, ଓଜନ ବୃଦ୍ଧି, ଅଇ, ଶୁଖିଲା ପାଟି, କ୍ୟୁଟି   ବିସ୍ତାର, ଏବଂ ଥକ୍କା ଅନ୍ତର୍ଭୁକ୍ତ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନ୍ୟୁରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଟାର୍ଡିଭ୍ ଡିସକାଇନେସିଆ, ମଧୁମେହ ଏବଂ ହାଇପରପ୍ରୋଲାକ୍ଟିନେମିଆ ଅନ୍ତର୍ଭୁକ୍ତ ହୋଇପାରେ । ଡିମେନସିଆ ରୋଗ‌ଗ୍ରସ୍ତ ବୟସ୍କ ବ୍ୟକ୍ତିଙ୍କ ଏହି ଔଷଧ ସେବନ ଯୋଗୁ ମୃତ୍ୟୁ ବ୍ୟବହାର ଆଶଙ୍କା ବଢ଼ିଯାଇଥାଏ । ଗର୍ଭାବସ୍ଥାରେ ବ୍ୟବହାର ଶିଶୁ ଉପରେ ନକାରାତ୍ମକ ପ୍ରଭାବ ପକାଇପାରେ । ଡୋପାମାଇନ୍ ଏବଂ ସେରୋଟୋନିନ୍ ଉପରେ ଏହାର ପ୍ରଭାବ ଯୋଗୁଁ ଉପକାର ମିଳୁଥିବା ବିଶ୍ୱାସ କରାଯାଏ । ୨୦୦୬ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୭ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ପାଲିପେରିଡୋନ ଅନୁମୋଦିତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରେ ଅଛି । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଗୋଟିଏ ମାସରେ ବ୍ୟବ‌ହାର ଖର୍ଚ୍ଚ ପ୍ରାୟ  ୧୦୫ ହୁଏ । ଯୁକ୍ତରାଷ୍ଟ୍ରରେ ଏହି ରାଶି ପ୍ରାୟ ୪୦୦ ଡଲାର ଅଟେ ।
ଆନିୟୁରିଜମ୍ ରୋଗରେ ସାଧାରଣତଃ ଧମନୀର କୌଣସି ଅଂଶରେ ବେଲୁନ ଭଳି ଏକ ଫୁଲା ହୋଇଯାଏ  ରୋଗ ପ୍ରାରମ୍ଭରେ ପ୍ରାୟ କୌଣସି ଲକ୍ଷଣ ଦେଖାଯାଏ ନାହିଁ  ଲକ୍ଷଣ ରୋଗର ସ୍ଥାନ ଉପରେ ନିର୍ଭର କରେ ଏବଂ ଏଥିରେ ମୁଣ୍ଡବିନ୍ଧା, ପେଟ ଯନ୍ତ୍ରଣା, ପିଠି ଯନ୍ତ୍ରଣା ଏବଂ ରକ୍ତ ସଞ୍ଚାଳନ ଶକ୍ ଅନ୍ତର୍ଭୁକ୍ତ ହୋଇପାରେ  ରୋଗ ଜଟିଳ ହେଲେ ଧମନୀରେ ରକ୍ତ ଜମାଟ ବାନ୍ଧିଯାଏ କିମ୍ବା ଧମନୀ ଫାଟିଯାଏ  ପାରିବାରିକ ଇତିହାସ, ଉଚ୍ଚ ରକ୍ତଚାପ, ଉଚ୍ଚ କୋଲେଷ୍ଟ୍ରଲ, ଧୂମପାନ ଏବଂ ରକ୍ତନଳୀ ଆଘାତ ଇତ୍ୟାଦି ଏହି ରୋଗ ସଙ୍କଟ ସୃଷ୍ଟି କରେ  ଯଦିଓ ଯେ କୌଣସି ଧମନୀ ପ୍ରଭାବିତ ହୋଇପାରେ, ତେବେ ସାଧାରଣତଃ ଆଓର୍ଟା ଧମନୀ   ଅଧିକ ପ୍ରଭାବିତ ହୁଏ  ମସ୍ତିଷ୍କ, ପପଲିଟାଲ୍ ଧମନୀ, ମେସେଣ୍ଟେରିକ୍ ଧମନୀ, କରୋନାରୀ ଧମନୀ ଏବଂ ସ୍ପ୍ଲେନିକ୍ ଧମନୀ ଇତ୍ୟାଦି ସ୍ଥାନମାନଙ୍କରେ ଏହି ରୋଗ ହୋଇପାରେ  ମେଡିକାଲ ଇମେଜିଙ୍ଗ ଉପରେ ଆଧାର କରି ରୋଗ ନିର୍ଣ୍ଣୟ କରାଯାଏ । ଜୀବନଚର୍ଯ୍ୟାର ପରିବର୍ତ୍ତନ ଏବଂ ଅସ୍ତ୍ରୋପଚାର ସାହାଯ୍ୟରେ ଏହାର ଚିକିତ୍ସା କରାଯାଏ  ଧମନୀର ଅବସ୍ଥା ଉପରେ ନିର୍ଭର କରି ଅସ୍ତ୍ରୋପଚାର ସୁପାରିଶ କରାଯାଏ  ସାଧାରଣତ ୫ ସେମିରୁ ଅଧିକ ଆକାରର ର ମରାମତି ପାଇଁ ପରାମର୍ଶ ଦିଆଯାଉଥିବାବେଳେ ମସ୍ତିଷ୍କ ଆନିୟୁରିଜମ୍ ସାଧାରଣତଃ ୭ ମିଲିମିଟର କିମ୍ବା ଅଧିକ ଥିଲେ ବା ପରବର୍ତ୍ତୀ ରକ୍ତ ସଞ୍ଚାଳନରେ ଜଡ଼ିତ ହେବା ସମ୍ଭାବନା ଥିଲେ ଅସ୍ତ୍ରୋପଚାର କରିବାକୁ ପରାମର୍ଶ ଦିଆଯାଏ  ବାହୁରେ ଥିବା ଆନିୟୁରିଜମ୍ଗୁଡ଼ିକ ରକ୍ତନଳୀର ସାଧାରଣ ଆକାରର ୨ ଗୁଣ ହୋଇଗଲେ ଆବିଷ୍କୃତ ହେବା ମାତ୍ରେ ମରାମତି କରାଯାଏ  ମସ୍ତିଷ୍କ ଆନିୟୁରିଜମ୍ ଜନସଂଖ୍ୟାର ପ୍ରାୟ ୪% ଲୋକଙ୍କୁ ପ୍ରଭାବିତ କରୁଥିବାବେଳେ ଆର୍ଟିକ୍ ଆନୁରାଇଜମ୍ ପ୍ରାୟ ୨.୫% ଲୋକ ପ୍ରଭାବିତ କରିଥାଏ। ବୟସ୍କ ବ୍ୟକ୍ତିମାନେ ଅଧିକ ପ୍ରଭାବିତ ହେବାର ସମ୍ଭାବନା ଥାଏ। ପ୍ରାଚୀନ ଇଜିପ୍ଟ ଏବଂ ଭାରତୀୟ ଗ୍ରନ୍ଥଗୁଡ଼ିକରେ ଥିବା ବର୍ଣ୍ଣନା ଗୁଡ଼ିକ ଆନିୟୁରିଜମ୍‌ର ବୋଲି ଧରାଯାଏ  ଗ୍ରୀକ ଭାଷାର ବା ଆନିୟୁରିଜମ୍ର ଅର୍ଥ  "ଚଉଡା"
ହିପୋକ୍ରେଟସ  ଇଂରାଜୀ ଭାଷାରେ ବା ; ଖ୍ରୀ:ପୂ: ୪୬୦-୩୭୦, ବା ହିପୋକ୍ରେଟସ ଅଫ କୋସ ବା ହିପୋକ୍ରେଟସ ୨   ଜଣେ ଗ୍ରୀକ ଦେଶର   ଚିକିତ୍ସକ   ଥିଲେ ଯାହାକୁ କ୍ଲାସିକାଲ ଗ୍ରୀସର   ଏଜ ଅଫ ପେରିକ୍ଲ   କୁହାଯାଏ ଓ ଭେଷଜ ବିଜ୍ଞାନ ଇତିହାସରେ ସେ ସର୍ବ ସମ୍ମତ ସର୍ବାଧିକ ବ୍ୟକ୍ତିତ୍ୱର ଅଧିକାରୀ ଥିଲେ । ତାଙ୍କୁ ଫାଦର ଅଫ ମେଡିସିନ  " "  କୁହାଯାଏ ଓ ହିପୋକ୍ରାଟିକ ସ୍କୁଲ ଅଫ ମେଡିସିନର ସଂସ୍ଥାପକର ମାନ୍ୟତା ଦିଆଯାଏ । ସେ ପୁରାତନ ଗ୍ରୀସର ମେଡିସିନ   ଭାବରେ ଏହାକୁ ଅନ୍ୟ ଥିଉର୍ଜି ଓ ଫିଲୋସୋଫିଟାରୁ   ପୃଥକ କରି ସ୍ଥାପନ କରିଥିଲେ ଓ ମେଡିସିନ‌କୁ ଏକ ପେଶା ଭାବରେ ସ୍ଥାପନ କରାଇଥିଲେ । ହିପୋକ୍ରେଟସ ଓ ତାଙ୍କର ଚିକିତ୍ସା ପ୍ରଣାଳୀ ଲେଖିଥିବା ଲୋକଙ୍କର   ଓ ତାହା ବ୍ୟବ‌ହାର କରୁଥିବା ଚିକିତ୍ସକମାନଙ୍କ ବିଷୟରେ ମିଶ୍ରିତ ଧାରଣା ଦିଆଯାଇଛି କିନ୍ତୁ ଓ ସେ କଅଣ ଚିନ୍ତା କରୁଥିଲେ ଓ କଅଣ କରୁଥିଲେ ସେ କଥା ବିଷୟରେ ବିଶେଷ କିଛି ତ‌ଥ୍ୟ ମିଳୁନାହିଁ । ହିପୋକ୍ରେଟଙ୍କୁ ପୂରାତନ ଚିକିତ୍ସାର ଏକ ପାରାଗନ   ବା ଆଦର୍ଶ ଭାବରେ ଚିତ୍ରଣ କରାଯାଇଛି । ହିପୋକ୍ରାଟିକ ଓଥ ସେ ପ୍ରଚଳନ କରିଥିଲେ ଯାହା ଆଜି ପର୍ଯ୍ୟନ୍ତ ପ୍ରଚଳିତ ରହିଛି । ନିୟମିତ କ୍ଲିନିକାଲ ମେଡିସିନର   ଅନୁଶୀଳନ, ଚିକିତ୍ସା ଶାସ୍ତ୍ର ଜ୍ଞାନର ଏକତ୍ରୀକରଣ ଓ ପ୍ରେସକ୍ରିପସନ ଦେବା ପଦ୍ଧତିମାନଙ୍କର ସେ ଜନ‌କ ଥିଲେ ।
ସାବ୍ୟସାଚୀ ପଣ୍ଡା ନକ୍ସଲ ସଂଗଠନର ଜଣେ ମୂଖ୍ୟ ନେତା। ମାଓବାଦୀ ସଂଗଠନରେ ସେ ମାଓ ନେତା ସୁନିଲ ନାମରେ ପରିଚିତ । ଦୀର୍ଘ ୧୬ ବର୍ଷ ମଧ୍ୟରେ ଅନେକ ହତ୍ୟା, ହିଂସା ଘଟଣାରେ ଓଡ଼ିଶାର ୬ଟି ଜିଲ୍ଲାରେ ରହିଛି ତାଙ୍କ ବିରୋଦ୍ଧରେ ରହିଛି ୬୧ଟି ଜଘନ୍ୟ ମାମଲା । ୨୦୦୮ ନୟାଗଡ଼ ନକ୍ସଲ ଆକ୍ରମଣ ଓ ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟାକାଣ୍ଡ ଭଳି ଜଘନ୍ୟ ହତ୍ୟାକାଣ୍ତର ମୂଖ୍ୟ ଅଭିଯୁକ୍ତ କୁହାଯାଉଥିବା ସାବ୍ୟସାଚୀ ୨୦୧୪ ଜୁଲାଇ ୧୮ ତାରିଖରେ ବ୍ରହ୍ମପୁରରୁ ଗିରଫ ହେଇଥିଲେ । ପ୍ରାରମ୍ଭିକ ଜୀବନ ଓ ପରିବାର ସାବ୍ୟସାଚୀ ହେଉଛନ୍ତି ରଣପୁର ବିଧାନ ସଭା ନିର୍ବାଚନ ମଣ୍ଡଳୀ ର ପୂର୍ବତନ ବିଧାୟକ ରମେଶ ଚନ୍ଦ୍ର ପଣ୍ଡାଙ୍କ ପୁତ୍ର । ସେ ପୁରୀସ୍ଥିତ ସାମନ୍ତ ଚନ୍ଦ୍ର ଶେଖର ମହାବିଦ୍ୟାଳୟରୁ ଗଣିତରେ ସ୍ନାତକ ଡିଗ୍ରୀ ଲାଭକରିଛନ୍ତି । ସାବ୍ୟସାଚୀ ଶୁଭଶ୍ରୀ ପଣ୍ଡାଙ୍କୁ ବିବାହ କରିଛନ୍ତି । ମାଓବାଦୀ ସଂଗଠନ ପ୍ରଥମେ ବାପା ମାଆଙ୍କ ସହ ଝଗଡା କରି ସାବ୍ୟସାଚୀ ଘର ଛାଡିଥିଲେ । ପରେ ବିଶିଷ୍ଟ ବାମପନ୍ଥୀ ନେତା ନାଗଭୂଷଣ ପଟ୍ଟନାୟକଙ୍କ ସହ ରହି ସିପିଆଇ  (ଏମଏଲ) ସଂଗଠନ ପାଇଁ କାମ କରିଥିଲେ  । ହେଲେ ସଂଗଠନରେ ବିଶୃଂଖଳା ସୃଷ୍ଟି ଓ ୧୯୯୬ରେ ନାଗଭୂଷଣଙ୍କ ଅଫିସ ଭଙ୍ଗାରୁଜା କରିବା ପରେ ସିପିଆଇ  (ଏମଏଲ)ରୁ ବିତାଡିତ ହୋଇଥିଲେ  । ଏହାପରେ ସେ ନକ୍ସଲ ଆଦର୍ଶରେ ଅନୁପ୍ରାଣିତ ହୋଇ ରାୟଗଡ଼ା ଜିଲ୍ଲା ପଦ୍ମପୁର ମୋଚିକିପଦରଛକରେ ରହି ନିଜସ୍ୱ ସଂଗଠନ କୁଇ ଲବଙ୍ଗ ସଂଘ ଗଢ଼ି ଏହାର ନେତୃତ୍ୱ ନେଇଥିଲେ । ତାଙ୍କର ବଡ଼ ଅପରାଧ ଥିଲା ୨୦୦୧ରେ ପଦ୍ମପୁର ବ୍ଲକର ଜଣେ ମଦ ଦୋକାନୀକୁ ହତ୍ୟା । ପ୍ରାୟ ଚାରି ବର୍ଷ କୁଇ ଲବଙ୍ଗ ସଂଘର ନେତୃତ୍ୱ ନେବା ପରେ ସିପିଆଇ  (ଏମଏଲ) ଆନ୍ଧ୍ର- ଓଡ଼ିଶା ବର୍ଡ଼ର  (ଏଓବି) ଜୋନାଲ କମିଟିରେ ଯୋଗ ଦେଇଥିଲେ  । ଏହାପରେ ସିପିଆଇ (ମାଓବାଦୀ) ସଂଗଠନର ବାଶଦାରା ବିଭାଗର ସଚିବ ଭାବେ ନେତୃତ୍ୱ ନେଇଥିଲେ  । ଅପରାଧ ଓ ହିଂସା ୨୦୦୮ ନୟାଗଡ଼ ନକ୍ସଲ ଆକ୍ରମଣ ୨୦୦୮ ନୟାଗଡ଼ରେ ନକ୍ସଲ ଆକ୍ରମଣ କରି ସେ ସାରା ଓଡ଼ିଶାକୁ ଦୋହଲେଇ ଦେଇଥିଲେ ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟାକାଣ୍ଡ ସ୍ୱାମୀ ଲକ୍ଷ୍ମଣାନନ୍ଦ ସରସ୍ୱତୀ ହତ୍ୟାକାଣ୍ଡ  (କନ୍ଧମାଳ ଦଙ୍ଗା)ରେ ମଧ୍ୟ ତାଙ୍କର ମୁଖ୍ୟ ହାତ ଅଛି ବୋଲି ଜଣାପଡିଥିଲା  ।
ସିଜୋଫ୍ରେନିଆ ଏକ ମାନସିକ ବେମାରୀ ଯେଉଁଥିରେ ଅସ୍ୱାଭାବିକ ସାମାଜିକ ବ୍ୟବ‌ହାର ଓ ବାସ୍ତବିକତା ବୁଝିବା ଅକ୍ଷମତା ଭଳି ଲକ୍ଷଣମାନ ଦେଖାଯାଏ । ଏଥିରେ ସାଧାରଣତଃ ମିଥ୍ୟା ବିଶ୍ୱାସ, ଅସ୍ପଷ୍ଟ ଚିନ୍ତାଧାରା, ନ କୁହା କଥା ଶୁଣାଯିବା, ସାମାଜିକ ମିଳାମିଶା ଓ ଭାବୁକ ଅଭିବ୍ୟକ୍ତି କମିଯିବା ଓ ପ୍ରେରଣା ଅଭାବ ଆଦି ଲକ୍ଷଣମାନ ଦେଖାଯାଏ । ଅଧିକ ମାନସିକ ସ୍ୱାସ୍ଥ୍ୟ ସମସ୍ୟା ଯେପରିକି ଉତ୍କଣ୍ଠା, ଅଧିକ ଅବସାଦ ବେମାରୀ ବା ସବ୍‌ସ୍ଟାନ୍ସ ଡିଜଅର୍ଡ଼ର ଇତ୍ୟାଦି ଦେଖାଯାଏ । ଲକ୍ଷଣମାନ ଧୀରେ ଧୀରେ ଆସେ,ଅଳ୍ପ ବୟସ୍କ ଯୁବାବସ୍ଥାରେ ଆରମ୍ଭ ହୁଏ ଓ ବ‌ହୁତ ଦିନ ପର୍ଯ୍ୟନ୍ତ ରହେ । ସିଜୋଫ୍ରେନିଆ ଏକ ଅସାଧାରଣ ମାନସିକ ବ୍ୟାଧି ଯେଉଁଥିରେ ଚିନ୍ତା ଧାରା   ବ୍ୟାହତ ହେବା ସହ ଭାବ ପ୍ରବଣତାର  ପ୍ରତିକ୍ରିୟା କମିଯାଏ । ରୋଗ ଲକ୍ଷଣ: ଅନୁଭବ ବିଭ୍ରମ  , ମାନସିକ ବିକାର, ଅବାସ୍ତବ ବିଶ୍ୱାସ , ଅସଞ୍ଜତ ବାର୍ତ୍ତଳାପ ଓ ଚିନ୍ତାଧାରା । ଏହା ସହ ସମାଜିକ କର୍ତ୍ତବ୍ୟ ଓ କର୍ମକ୍ଷେତ୍ରରେ ମଧ୍ୟ ଅବନତି ହୁଏ । ଏହା ସ୍ୱଳ୍ପ ଯୁବାବସ୍ଥାରେ ଆରମ୍ଭ ହୁଏ । ରୋଗୀର ବ୍ୟବହାର, ଅନୁଭୁତି ଏବଂ ସାମାଜିକ ଆଉ ବ୍ୟକ୍ତିଗତ ଅବସ୍ତାକୁ ସୁଚାରୁ ରୂପେ ଅଧୟନ କଲାପରେ ଏହି ରୋଗକୁ ନିର୍ଣ୍ଣୟ କରାଯାଏ । ଜେନେଟିକ୍, ପରିବେଶ, ସ୍ନାୟୁ-ଜୀବବିଜ୍ଞାନ  , ମନସ୍ତତ୍ତ୍ୱ, ଓ ସାମାଜିକ ପ୍ରଭାବ ଯୋଗୁ ରୋଗ ହେଉଥିବା ବିଶ୍ୱାସ କରାଯାଏ ଓ କେତେକ ଔଷଧ ଖାଇଲେ ଏହି ରୋଗ ଆରମ୍ଭ ହୁଏ ବା ବଢିଯାଏ । ଏହା ଗୋତିଏ ରୋଗ ବା ଅନେକ ଲକ୍ଷଣର ସମାହାର, ଏ ବିଷୟରେ ମତ ଭେଦ ରହିଛି । ଏହି ନାମଟି ଏକ ଗ୍ରୀକ ଶବ୍ଦରୁ [   ,  " "  , -   , -;  " " ] ଅଣା ହୋଇଛି ଯାହାର ଆକ୍ଷରିକ ଅର୍ଥ  'ବିଭାଜିତ ମାନସ'   କିନ୍ତୁ ଅଧୁନା ଏହି ଅର୍ଥକୁ ଗ୍ରହଣ କରାଯାଉନାହିଁ ଓ ଏହାକୁ ଡିସୋସେଏଟିଭ୍ ଆଇଡେଣ୍ଟିଟି   ନାମ ଦିଆଯାଇଛି । ଏହି ରୋଗ ନିମନ୍ତେ ଆଣ୍ଟିସାଇକୋଟିକ୍ ଔଷଧ ଦିଆଯାଏ ଯାହା ଡୋପାମିନ୍ ରିସେପ୍ଟର କାର୍ଯ୍ୟକୁ ଦବେଇ ଦିଏ । ମନୋବିଜ୍ଞାନ ଚିକିତ୍ସା ଓ ରୁଚି ଅନୁସାରେ କର୍ମ ସଂସ୍ଥାନ କଲେ ଉପକାର ମିଳେ । ଭୟାନକ ଏବଂ ତିବ୍ର ହାନୀ କାରକ ରୋଗୀମାନାଙ୍କୁ ଇଛା ବିରୁଦ୍ଧରେ ଡାକ୍ତରଖାନାରେ ରହଣି ଆବଶ୍ୟକ ହୁଏ । ଅଧୁନା ଡାକ୍ତରଖାନାରେ ସ୍ୱଳ୍ପ ରହଣି ଓ କାଳାନ୍ତର ରହଣି ଆବଶ୍ୟକ ହେଉଛି । ଏହି ରୋଗରେ ଚିନ୍ତା କରିବାର ଶକ୍ତିରେ   ବାଧାପ୍ରାପ୍ତ ହୁଏ । ଧ୍ୟାନ, ସ୍ମରଣ ଶକ୍ତି, ଭାଷା ବୁଝିବା ତଥା ପ୍ରୟୋଗ କରିବା ଶକ୍ତି, ଶିଖିବା, ବୋଧଗମ୍ୟତା, ସମସ୍ୟା ସମାଧାନ ଓ ସିଦ୍ଧାନ୍ତ ଇତ୍ୟାଦିକୁ କଗନିସନ୍ କୁହାଯାଏ । ଏହି ରୋଗୀମାନେ ଅବସାଦଗ୍ରସ୍ତ ଓ ଆଶଙ୍କାକୁଳ ମଧ୍ୟ ହୋଇପାରନ୍ତି । ସାଧାରଣତଃ ଏହି ରୋଗୀମାନେ ସାମାଜିକ ସମସ୍ୟା, କାର୍ଯ୍ୟହୀନତା, ଓ ଗୃହଶୂନ୍ୟତାର ଶିକାର ହୁଅନ୍ତି ।
ଓଏ ଗୀଟାର, ୨୦୨୧ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବି. ଚନ୍ଦ୍ରଶେଖର ସୁବୁଦ୍ଧି । ଅପ୍ପୁ କାନୁନ୍‌ଗୋ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିବା ସହିତ ଏହାର ନିର୍ଦ୍ଦେଶନା ଦେଇଥିଲେ ଏବଂ ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମନ ଓ ଆହାନା ବରାଳ । ଗୁଡ୍ଡୁ, ଦେବୁ ପଟ୍ଟନାୟକ, ଜୀବନ ପଣ୍ଡା, ଚୌଧୁରୀ ଜୟପ୍ରକାଶ ଦାସ, ଆର୍.ଜେ. ଗୁଡ୍ଡି, ନମିତା ଦାସ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୧ ମସିହାର ଅପ୍ରେଲ ୧୪ ତାରିଖରେ ପଣାସଂକ୍ରାନ୍ତି ଅବସରରେ ଓଡ଼ିଶା ବିଭିନ୍ନ ସହରରେ ମୁକ୍ତିଲାଭ କରିଥିଲା । ଅଭିନୟ ଅମନ - ଦ୍ରୁପଦ ଆହାନା ବରାଳ - ସଙ୍ଗୀତା ଗୁଡ୍ଡୁ ଦେବୁ ପଟ୍ଟନାୟକ ଜୀବନ ପଣ୍ଡା ଚୌଧୁରୀ ଜୟପ୍ରକାଶ ଦାସ ଆର୍.ଜେ. ଗୁଡ୍ଡି ନମିତା ଦାସ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅପ୍ପୁ କାନୁନ୍‌ଗୋ ।
ଅଭିମନ୍ୟୁ ବେହେରା  (ଜନ୍ମ: ୧ ଜୁଲାଇ ୧୯୫୫) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଫୁଲବାଣୀ ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅଭିମନ୍ୟୁ ବେହେରା ୧୯୫୫ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବିରଞ୍ଚି ବେହେରା ଓ ପତ୍ନୀଙ୍କ ନାମ ଅନୁସୟା ବେହେରା । ରାଜନୈତିକ ଜୀବନ ଅଭିମନ୍ୟୁ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସ କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।
ସ୍ୱୟଂକ୍ରିୟ ସ୍ନାୟୁ ଦୁଷ୍କ୍ରିୟା ରୋଗରେ ସ୍ୱୟଂଶାସିତ ସ୍ନାୟୁମଣ୍ଡଳୀ ସଠିକ୍ ଭାବରେ କାମ କରେନି । ଏହାର ଲକ୍ଷଣ ମଧ୍ୟରେ ଠିଆ ହେଲାବେଲେ ମୁଣ୍ଡ ହାଲୁକା ଲାଗିବା, ଚକ୍ଷୁ ପୁତ୍ତଳୀ ସ୍ଫିତ ହୁଏ ଓ ପ୍ରତିକ୍ରିୟାହୀନ ହୁଏ, ଦୃତ ହୃତ୍‌ପିଣ୍ଡ ଗତି, ଝାଳ ବୋହିବା କମ ବେଶି, ସ୍ତମ୍ଭନ ଦୋଷ , ନପୁଂଷକତା ଏବଂ ମୂତ୍ର ସମସ୍ୟା ଅନ୍ତର୍ଭୁକ୍ତ ହୋଇପାରେ  ମୂଳ କାରଣ ଉପରେ ନିର୍ଭର କରି ଲକ୍ଷଣଗୁଡ଼ିକ ସମୟ ସହିତ ଖରାପ ହୋଇପାରେ କିମ୍ବା ସମାଧାନ ହୋଇପାରେ  ଏହି ରୋଗର କାରଣଗୁଡ଼ିକ ମଧ୍ୟରେ ଭାସୋଭାଗାଲ୍ ସିଙ୍କୋପ୍, ମଧୁମେହ, ପାର୍କିନ୍‌ସନ୍ ରୋଗ, ପୋଷ୍ଚୁରାଲ୍ ଅର୍ଥୋଷ୍ଟାଟିକ୍ ଟାକିକାର୍ଡିଆ ସିଣ୍ଡ୍ରୋମ, ମଦ୍ୟପାନ, ଏକାଧିକ ମଣ୍ଡଳୀ ଆଟ୍ରୋଫି, ଗୁଲେନ୍-ବାରେ ସିଣ୍ଡ୍ରୋମ, ମଲ୍ଟିପ୍ଲ ସ୍କ୍ଲେରୋସିସ, ଆମିଲ‌ଏଡୋସିସ୍, ଫମିଲିଆଲ ଡିସଅଟୋନୋମିଆ, ସ୍ୱେଦାଧିକ୍ୟ, ଅଟୋନୋମିକ ଡିସରିଫ୍ଲେକ୍ସିଆ, ଜଟିଳ ସ୍ଥାନୀୟ ଯନ୍ତ୍ରଣା ସିଣ୍ଡ୍ରୋମ ଏବଂ କେତେକ ଔଷଧ ଅନ୍ତର୍ଭୁକ୍ତ ହୋଇପାରେ  ଶୋଇବା ଏବଂ ଠିଆ ହେବା ସମୟରେ ରକ୍ତଚାପ ଏବଂ ହୃଦସ୍ପନ୍ଦନ ହାରର ପରିବର୍ତ୍ତନ ଓ ଝାଳ ପରୀକ୍ଷା ଉପରେ ରୋଗ ନିର୍ଣ୍ଣୟ କରାଯାଇପାରେ  ସାଧାରଣତଃ ଏହି ରୋଗର କୋଣସି ନିର୍ଦ୍ଦିଷ୍ଟ ଉପଶମ ନାହିଁ  ଏହାର ମୂଳ କାରଣ ନିମନ୍ତେ ଏବଂ ଲକ୍ଷଣଗୁଡିକର ଉନ୍ନତି ପାଇଁ ଚିକିତ୍ସା ପଦକ୍ଷେପ ନିଆଯାଇପାରେ  ସଙ୍କୋଚନ‌କାରୀ ମୋଜା ଏବଂ ଏକ ଉଚ୍ଚ ଲୁଣଯୁକ୍ତ ଖାଦ୍ୟ ଦେଲେ ଠିଆ ହେବା ବେଳର ନିମ୍ନ ରକ୍ତଚାପ ଉନ୍ନତ ହୋଇପାରେ  ମୂତ୍ରାଶୟ ସଙ୍କୁଚିତ ନହେଲେ କାଥେଟର ଆବଶ୍ୟକ ହୋଇପାରେ  ଫଳାଫଳଗୁଡିକ ମୂଳ କାରଣ ଉପରେ ନିର୍ଭର କରେ  ଏହା ଅପେକ୍ଷାକୃତ ସାଧାରଣ ରୋଗ ଅଟେ  ବୟସ ବଢ଼ିବା ସହିତ ସମସ୍ୟା ଅଧିକ ହୋଇଯାଏ
ନିତ୍ୟାନନ୍ଦ ପ୍ରଧାନ  (ଜନ୍ମ: ୧୮ ନଭେମ୍ବର ୧୯୪୪) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଛନ୍ତି । ୧୯୯୦ ଓ ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ କବିସୂର୍ଯ୍ୟ ନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ ଓ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୨୦୦୯ ଭାରତୀୟ ସାଧାରଣ ନିର୍ବାଚନରେ ସେ ଆସ୍କା ଲୋକ ସଭା ନିର୍ବାଚନ ମଣ୍ଡଳୀରୁ ୧୫ଶ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ନିତ୍ୟାନନ୍ଦ ୧୯୪୪ ମସିହାର ନଭେମ୍ବର ୧୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ରାଧାକୃଷ୍ଣ ପ୍ରଧାନ ଓ ପତ୍ନୀଙ୍କ ନାମ କମଳ ପ୍ରଧାନ । ରାଜନୈତିକ ଜୀବନ ନିତ୍ୟାନନ୍ଦ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ୨୦୦୮ ମସିହାରେ ସେ ଭାରତୀୟ କମ୍ୟୁନିଷ୍ଟ ପାର୍ଟି ଛାଡ଼ି ବିଜେଡିରେ ଯୋଗ ଦେଇଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଛତ୍ରୀଗୁଡ଼ିକ ସ୍ତମ୍ଭଗୁଡ଼ିକ ଉପରେ ଉଠେଇ ବସା ଯାଇଥିବା ସ୍ତୁପାକାର ମଣ୍ଡପ । ଏହା ଏକ ଭାରତୀୟ ସ୍ଥାପତ୍ୟ କଳା ହିସାବରେ ନିର୍ମିତ ହେଇଥାଏ । ଛତ୍ରୀ ଶବ୍ଦଟି ଛତାରୁ ଉଦ୍ଧୃତ । ଏହି ଛତ୍ରୀ ସ୍ଥାପତ୍ୟରେ ଦୁଇ ପ୍ରକାର ଉପଯୋଗ ହେଇଥାଏ । ସ୍ମାରକୀ ପାଇଁ ବା ସମାଧି ସ୍ଥଳ ଉପରେ ଏହାର ନିର୍ମାଣ ଦେଖାଯାଉଥିଲା । ଏଗୁଡିକ ବିଭିନ୍ନ ଆଲଙ୍କାରିକ ଭାବରେ ନିର୍ମିତ ହାଉଥିଲା ଓ ଏହାର କୌଣଶୀ ଭ୍ୟବହାରିକ ଉପଯୋଗ ନଥାଏ । ପ୍ରାଚୀନ କାଳରେ ଜାଟ୍ , ମରଠା , ରାଜପୁତ ବଂଶ ମାନଙ୍କ ମହଲ , ସ୍ମାରକୀ , ଦୁର୍ଗ ଇତ୍ୟାଦି ସ୍ଥାନରେ ଛତ୍ରୀର ନିର୍ମାଣ ବହୁ ପରିମାଣରେ ଦେଖାଯାଇଥାଏ । ମୂଳ ରୂପରେ ରାଜସ୍ଥାନୀ ସ୍ଥାପତ୍ୟରୁ ଆସିଥିବା ଏହି ଛତ୍ରୀ ନିର୍ମାଣ କଳା ଦେଶ ସାରା ରାଜା ପରିବାର ମାନଙ୍କ ମହଲରେ ଦେଖାଗଲା । ଏହା ମୋଗଲ ସ୍ଥାପତ୍ୟରେ ମଧ୍ୟ ବହୁଳ ଭାବରେ ପ୍ରୟୋଗ ହେଇଥିଲା । ହୁମାୟୁନଙ୍କ କବର , ବାବରଙ୍କ କବର , ତାଜ ମହଲ ଆଦି ରେନିର୍ମିତ ଛତ୍ରୀରେ ହିନ୍ଦୁ ସ୍ଥାପତ୍ୟ କଳା ସହ ମୋଗଲ ସ୍ଥାପତ୍ୟର ମିଶ୍ରଣ ଦେଖିବାକୁ ମିଳେ । ବିଦେଶରେ ଛତ୍ରୀ ଭାରତ ବାହାରେ ଇଂଲଣ୍ଡର ବ୍ରାଇଟନଠାରେ ବିଶ୍ୱ ଯୁଦ୍ଧରେ ନିହତ ହେଇଥିବା ଭାରତର ମିତ୍ରପକ୍ଷୀରୁ ଲଡିଥିଉବା ସୈନ୍ୟ ମାନଙ୍କ ସ୍ମାରକୀ ନିର୍ମିତ ହେଇଛି । ବ୍ରିସ୍ଟଲ ସହରରେ ରାଜା ରାମ ମୋହନ ରାୟଙ୍କ ସ୍ମାରକୀ ଭାବେ ଏକ ଛତ୍ରୀ ଇରମିତ ହେଇଛି । ଭାରତର ବିଶିଷ୍ଟ ସମାଜ ସେବକ ରାଜା ରାମ ମୋହନଙ୍କ ସେଠାରେ ପରଲୋକ ହେଇଥିଲା ।
ପୁଷ୍କର ହ୍ରଦ କିମ୍ବା ପୁଷ୍କର ସରୋବର  (ସଂସ୍କୃତ: ପୁଷ୍କର-ସରୋବର) ରାଜସ୍ଥାନସ୍ଥିତ ଅଜମେର ଜିଲ୍ଲାର ପବିତ୍ର ହିନ୍ଦୁମାନଙ୍କ ହ୍ରଦ ଅଟେ  । ଏହା ଏକ ତୀର୍ଥ ସ୍ଥାନ ଅଟେ । ପୌରାଣିକ ଦୃଷ୍ଟି କୋଣରୁ ଏହି ହ୍ରଦର ନିର୍ମାଣ ଭଗବାନ ବ୍ରହ୍ମା କରିଥିଲେ । ଏହି କାରଣରୁ ହ୍ରଦ ନିକଟରେ ବ୍ରହ୍ମାଙ୍କ ମନ୍ଦିର ପ୍ରତିଷ୍ଠା କରାଯାଇଛି । ପୁଷ୍କର ହ୍ରଦରେ କାର୍ତ୍ତିକ ପୂର୍ଣ୍ଣିମା  (ଅକ୍ଟୋବର-ନଭେମ୍ବର) ମାସରେ ପୁଷ୍କର ମେଳା ହୋଇଥାଏ ଯେଉଁଠାକୁ ହଜାରରୁ ଅଧିକ ତୀର୍ଥ ଯାତ୍ରୀମାନେ ଆସିଥାନ୍ତି ତଥା ସ୍ନାନ କରନ୍ତି  । ଏହି ହ୍ରଦରେ ସ୍ନାନ କରିବାଦ୍ୱାରା ଶରୀର ଚର୍ମର ସମସ୍ତ ରୋଗ ଦୂର ହୋଇଯାଏ ଏବଂ ତ୍ୱଚା ସଫା ସୁତୁରା ହୋଇଯାଏ । ହ୍ରଦ ପାଖାପାଖି ୫୦୦ ହିନ୍ଦୁ ମନ୍ଦିରସ୍ଥିତ ହୋହିଛି । ଏହି ହ୍ରଦ ରାଜସ୍ଥାନର ଅଜମେର ନଗରଠାରୁ ୧୧ କିମି ଉତ୍ତରରେସ୍ଥିତ ରହିଛି । ପୌରାଣିକ ମାନ୍ୟତା ଅନୁସାରେ ପୁଷ୍କର ହ୍ରଦର ନିର୍ମାଣ ଭଗବାନ ବ୍ରହ୍ମା କରିଥିଲେ । ଏଥିରେ ୫୨ଟି ସ୍ନାନ ଘାଟ ରହିଛି । ଏହି ଘାଟି ମାନଙ୍କ ମଧ୍ୟରେ ବରାହ, ବ୍ରହ୍ମା ଓ ଗବ ଘାଟ ମହତ୍ତ୍ୱପୂର୍ଣ୍ଣ ଅଟେ । ପ୍ରାଚୀନ କାଳରୁ ଲୋକମାନେ ସେଠାରେ ପ୍ରତିବର୍ଷ କାର୍ତ୍ତିକ ମାସରେ ଏକତ୍ରିତ ହୋଇ ଭଗବାନ ବ୍ରହ୍ମାଙ୍କ ଉପାସନା କରନ୍ତି । ପୁଷ୍କରକୁ ଆସୁଥିବା ଲୋକ ନିଜକୁ ପବିତ୍ର କରିବା ପାଇଁ ପୁଷ୍କର ହ୍ରଦରେ ସ୍ନାନ କରିଥାନ୍ତି । ଭୂଗୋଳ ପୁଷ୍କର ହ୍ରଦ, ଯାହାର ଚାରିପଟେ ପୁଷ୍କର ସହର ବିକଶିତ ହୋଇଛି, ରାଜସ୍ଥାନର ଅରାବେଳୀ ଶ୍ରେଣୀ ପାହାଡ଼ ମାନଙ୍କ ମଧ୍ୟରେ ଭାରତର ଅଜମେର ଜିଲ୍ଲାରେ ଉପସ୍ଥିତ ରହିଛି ।  "ନାଗ ପର୍ବତ"   (ସର୍ପ ପର୍ବତ) ନାମରେ ଜଣାଯାଉଥିବା ପର୍ବତ ଶୃଙ୍ଖଳ ହ୍ରଦକୁ ଅଜମେରଠାରୁ ଅଲଗା କରିଅଛି  । ଘାଟୀ ଅରାବଳୀ ପର୍ବତର ଦୁଇ ସମାନନ୍ତର ପର୍ବତମାଳା 650 856  2,133 2,808  ର ଦକ୍ଷିଣ-ପଶ୍ଚିମ ଓ ଉତ୍ତର-ପୂର୍ବରେ ଚାଲୁଅଛି । 14  (8.7 ) ଅଜମେରଠାରୁ ଉତ୍ତର-ପଶ୍ଚିମରେ ସୃଷ୍ଟି ହୋଇଥିବା କୃତିମ ପୁଷ୍କର ହ୍ରଦ ତିନି ଆଡୁ ମରୁଭୂମି ଓ ପାହାଡ଼ଦ୍ୱାରା ଘେରି ରହିଛି  । ଏହି ହ୍ରଦକୁ ଭାରତରେ ହ୍ରଦର ବର୍ଗିକରଣ ସୂଚୀ ପରି  "ପବିତ୍ର ହ୍ରଦ"  ରୂପେ ବର୍ଗୀକୃତ କରାଯାଇଛି । ଇତିହାସ ପୁଷ୍କର ହ୍ରଦର ଇତିହାସ ବିସି ଚତୁର୍ଥ ଶତାବ୍ଦୀର ଅଟେ ।   , ଛିଦ୍ରକ ରୂପେ ଗ୍ରୀସ ଓ କୃଷଣ ପଇସା ଏହି ସମୟ ପର୍ଯ୍ୟନ୍ତ ହ୍ରଦରେ ମିଶି ଯାଇଥିଲା । ସାଞ୍ଚୀରେ ମିଳିଥିବା ଶିଳାଲେଖ ହ୍ରଦର ଅସ୍ତିତ୍ବରେ ସମ୍ବନ୍ଧିତ ହୋଇଛି ଯାହା ବିସି ପୂର୍ବ ଦ୍ୱିତୀୟ ଶତାବ୍ଦୀର ହୋଇଥିଲା । ଏଥିରୁ ଜଣାଯାଏ ଯେ, ପୁଷ୍କର ଏକ ତୀର୍ଥ ସ୍ଥଳ ଅଟେ । ପଞ୍ଚମ ଶତାବ୍ଦୀ ବିସିରେ ଚୀନ ଯାତ୍ରୀ  "ଫା ଜିୟାନ" , ପୁଷ୍କର ହ୍ରଦରେ ଆଗନ୍ତୁକ ସଂଖ୍ୟାର ସନ୍ଦର୍ଭ ଦେଇଥିଲେ । ସଂସ୍କୃତି ପୁଷ୍କର ହ୍ରଦ ଓ ଏହାର ପୂର୍ବବର୍ତ୍ତୀ ରାଷ୍ଟ୍ରୀୟ ମହତ୍ତ୍ୱର ସ୍ମାରକ, ଯଥା: ପୁଷ୍କର ସହର, ବ୍ରହ୍ମା ମନ୍ଦିର ଏବଂ ହ୍ରଦର ପରିଧିରେ ଘାଟିର ପ୍ରଦର୍ଶନ କରିଥାନ୍ତି । ଏହି ସହରରେ ଦେଖାଯାଉଥିବା ସମସ୍ତ ସ୍ମାରକ ଏବଂ ସେଠାରେ ଆୟୋଜିତ ହେଉଥିବା ମେଳାର ଲୋକପ୍ରିୟତାର କେନ୍ଦ୍ରୀୟ ଦିବ୍ୟ ବିଷୟ ଅଟେ । ପବିତ୍ର ହ୍ରଦ ବ୍ୟତୀତ, ପୁଷ୍କରରେ ୫୦୦ରୁ ଅଧିକ ମନ୍ଦିର  (୮୦ଟି ବଡ଼ ଆଉ ବାକି ଛୋଟ ମନ୍ଦିର) ରହିଛି ; ଏହି ପ୍ରକାରରେ ପୁରୁଣା ମନ୍ଦିରକୁ ଔରଙ୍ଗଜେବଙ୍କ ଶାସନ  (1658-1707) ଅନୁସାରେ ମୁସଲମାନ ବିଦ୍ରୋହୀ ମାନଙ୍କଦ୍ୱାରା ନଷ୍ଟ କରିଦିଆ ଯାଇଥିଲା , କିନ୍ତୁ ପରେ ପୁନଶ୍ଚ ତିଆରି କରାଗଲା  । ଏଥିରେ ସବୁଠାରୁ ମହତ୍ତ୍ୱପୂର୍ଣ୍ଣ ବ୍ରହ୍ମା ମନ୍ଦିର ଅଟେ , ହୁଏତ ବର୍ତ୍ତମାନର ସରଞ୍ଚନା ୧୪ବିଂ ଶତାବ୍ଦୀର ହୋଇଥାଉ କିନ୍ତୁ ମୂଳ ମନ୍ଦିର ୨୦୦୦ ବର୍ଷ ପୁରୁଣା ଅଟେ । ପୁଷ୍କରକୁ ପ୍ରାୟତଃ ଶାସ୍ତ୍ରରେ ଦୁନିଆର ଏକମାତ୍ର ବ୍ରହ୍ମା ମନ୍ଦିର ରୂପେ ବର୍ଣ୍ଣିତ କରାଯାଇଛି ଯାହା ସାବିତ୍ରୀଙ୍କ ଅଭିଶାପ କାରଣରୁ ହୋଇଛି କିନ୍ତୁ ହିନ୍ଦୁ ମାନଙ୍କ ପବିତ୍ର ସ୍ଥାନର ରାଜା ରୂପେ ମଧ୍ୟ ଏହା ବର୍ଣ୍ଣିତ ହୋଇଛି ।
ଅୟେନ୍ଦ୍ରୀ ଲୱନିୟା ରାୟ  (ଜନ୍ମ: ୨୩ ଜୁଲାଇ ୧୯୯୮) ଜଣେ ଭାରତୀୟ ଦୂରଦର୍ଶନ ଅଭିନେତ୍ରୀ ଯିଏକି ଅଧିକାଂଶ ସମୟରେ ଖଳନାୟିକା ଭୂମିକାରେ କାମ କରିନ୍ତି  । ସେ ତିତ୍‌ଲି, ଗ୍ରାମର୍ ରାଣୀ ବୀଣାପାଣି, ଖେଳନା ବାରି, ମିଠାଇ ଓ ଫୁଲ୍‌କି ଭଳି ଧାରାବାହିକରେ କାମ କରିଛନ୍ତି । ଜୀବନୀ ରାୟ ପ୍ରଥମେ ମଡେଲିଂ ଆରମ୍ଭ କରିଥିଲେ ଏବଂ ବିଜ୍ଞାପନରେ କାମ କରୁଥିଲେ । ସେ ଆଦୋରିନୀ ଜରିଆରେ ଅଭିନୟ ଜଗତରେ କାମ ଆରମ୍ଭ କରିଥିଲେ ଏବଂ ଆମି ସିରାଜର୍ ବେଗମ୍ ଓ ଏଖାନେ ଆକାଶ ନୀଲ୍‌ରେ ମଧ୍ୟ କାମ କରିଥିଲେ । ଧାରାବାହିକ ତିତ୍‌ଲି ଜରିଆରେ, ସେ ଅଭିନୟ ଦୁନିଆରେ ଲୋକପ୍ରିୟତା ପାଇଥିଲେ ।
ଓଡ଼ିଆ ସିନେମା ଜଗତରେ ୨୦୧୩ମସିହାରେ ମୁକ୍ତିଲାଭ କରିବାକୁ ଥିବା ଓଡ଼ିଆ କଥାଚିତ୍ର ।
ଚାର୍ମି କୌର  (ଜନ୍ମ: ୧୭ ମଇ ୧୯୮୭) ଜଣେ ଭାରତୀୟ ଅଭିନେତ୍ରୀ ଏବଂ ପ୍ରଯୋଜିକା, ଯିଏକି ମୁଖ୍ୟତଃ ତେଲୁଗୁ କଥାଚିତ୍ର ଜଗତରେ ଅଭିନୟ କରିବା ସହିତ ତାମିଲ, ମାଲାୟଲମ୍, କନ୍ନଡ଼ ଏବଂ ହିନ୍ଦୀ କଥାଚିତ୍ର ଜଗତରେ କାର୍ଯ୍ୟ କରନ୍ତି  । ସେ ଚାଳିଶିରୁ ଅଧିକ କଥାଚିତ୍ରରେ ଅଭିନୟ କରିଛନ୍ତି । ୨୦୦୨ ମସିହାରେ ସେ ତେଲୁଗୁ ସମେତ ତାମିଲ ଓ ମାଲାୟଲମ୍ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ସେହି ବର୍ଷ ଏକ ହିନ୍ଦୀ କଥାଚିତ୍ରରେ ଅତିଥି କଳାକାର ଭାବରେ ଏକ ଛୋଟ ଭୂମିକାରେ ଅଭିନୟ କରିଥିଲେ । ୨୦୦୪ ମସିହାରେ ତାଙ୍କ ଅଭିନୀତ ତେଲୁଗୁ କଥାଚିତ୍ର ମାସ୍ ହିଟ୍ ହୋଇଥିଲା ଏବଂ ୨୦୦୭ ମସିହାରେ ସେ କନ୍ନଡ଼ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୦୫ ମସିହାରେ ତାଙ୍କ ଅଭିନୀତ ସୁପରହିଟ୍ ତେଲୁଗୁ କଥାଚିତ୍ର ଅନୁକୋକୁଣ୍ଡା ଓକା ରୋଜୁ ପାଇଁ ତାଙ୍କୁ ସିନେମା ' ଆୱାର୍ଡ଼ସ୍ ଓ ନନ୍ଦି ଆୱାର୍ଡ଼ସ୍ ‌ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିବା ସହିତ ଫିଲ୍ମଫେୟାର୍ ତେଲୁଗୁ ପୁରୁସ୍କାର ଉତ୍ସବରେ ତାଙ୍କୁ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା । ୨୦୦୭ ମସିହାରେ ତାଙ୍କ ଅଭିନୀତ କଥାଚିତ୍ର ମନ୍ତ୍ରା ପାଇଁ ତାଙ୍କୁ ନନ୍ଦି ଆୱାର୍ଡ଼ସ୍‌ରେ ଶ୍ରେଷ୍ଠ ଅଭିନେତ୍ରୀ ପୁରସ୍କାର ମିଳିଥିଲା । ୨୦୧୧ ମସିହାରେ ଚର୍ଚ୍ଚିତ ହିନ୍ଦୀ କଥାଚିତ୍ର ବୁଢ଼ା ହୋଗା ତେରା ବାପ୍‌ରେ ସେ ହିନ୍ଦୀ କଥାଚିତ୍ର ଜଗତର ଜଣାଶୁଣା ଅଭିନେତା ଅମିତାଭ ବଚ୍ଚନଙ୍କ ସହିତ ଅଭିନୟ କରିଥିଲେ । ଜନ୍ମ ଓ ପ୍ରାରମ୍ଭିକ ଜୀବନ ଚାର୍ମି ୧୯୮୭ ମସିହାର ମଇ ୧୭ ତାରିଖରେ ହାଇଦ୍ରାବାଦଠାରେ ଜନ୍ମଗ୍ରହଣ କରିଥିଲେ । ଅଭିନୟ ଜୀବନ ଚାର୍ମି ୨୦୦୨ ମସିହାରେ ସେ ତେଲୁଗୁ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ହେଉଛି ନୀ ତୋଡ଼ୁ କାବାଲି, ଯେଉଁଥିରେ ସେ ମାତ୍ର ୧୫ ବର୍ଷ ବୟସରେ ଜଣେ ଗୃହିଣୀ ଭୂମିକାରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳତା ପାଇନଥିଲେ ମଧ୍ୟ ଦକ୍ଷିଣ ଭାରତୀୟ କଥାଚିତ୍ର ଜଗତରୁ ତାଙ୍କୁ ଅନେକ ଅଭିନୟ ସୁଯୋଗ ମିଳିଥିଲା । ସେହି ବର୍ଷ ସେ ତାମିଲ ଓ ମାଲାୟଲମ୍ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ ଏବଂ ଏକ ହିନ୍ଦୀ କଥାଚିତ୍ର, ମୁଝେ ଦୋସ୍ତି କରୋଗେରେ ମଧ୍ୟ ଅତିଥି କଳାକାର ଭାବରେ କାର୍ଯ୍ୟ କରିଥିଲେ ।
ରବୀନ୍ଦ୍ର କୁମାର ଦାସ  (ଜନ୍ମ: ୧ ଜୁଲାଇ ୧୯୪୦ - ୨୮ ନଭେମ୍ବର ୨୦୧୫) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସତ୍ୟବାଦୀ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୮ମ ଓ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ରବୀନ୍ଦ୍ର କୁମାର ଦାସ ୧୯୪୦ ମସିହାର ଜୁଲାଇ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲାଲ ବିହାରୀ ଦାସ ଓ ପତ୍ନୀଙ୍କ ନାମ ସବିତା ଦାସ । ରାଜନୈତିକ ଜୀବନ ରବୀନ୍ଦ୍ର ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ରାବୀନ୍ଦ୍ର ୨୦୧୫ ମସିହାର ନଭେମ୍ବର ୨୮ ତାରିଖରେ ୭୫ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଜନଗାଁ, ୱାରାଙ୍ଗଲ୍ ଜିଲ୍ଲା ଏକ ଭାରତୀୟ ନଗର ପଞ୍ଚାୟତ   ଅଟେ । ଏହା ଆନ୍ଧ୍ର ପ୍ରଦେଶର ୱାରଙ୍ଗଲ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ଜନଗାଁ, ୱାରାଙ୍ଗଲ୍ ଜିଲ୍ଲା ୧୭.୭୨୬୦ ଉତ୍ତର ଅକ୍ଷାଂଶ ଓ ୭୯.୧୫୨୪ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୬୬୯ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଜନଗାଁ, ୱାରାଙ୍ଗଲ୍ ଜିଲ୍ଲା ସହରର ମୋଟ ଜନସଂଖ୍ୟା ୪୩୬୦୧ ଅଟେ । ସେଥି ମଧ୍ୟରୁ ୫୦.୪୪% ଜଣ ପରୁଷ ହୋଇଥିବା ବେଳେ ୪୯.୫୬% ଜଣ ନାରୀ ଅଟନ୍ତି । ଜନଗାଁ, ୱାରାଙ୍ଗଲ୍ ଜିଲ୍ଲାର ସାକ୍ଷରତା ହାର ୬୯.୫୩% ଅଟେ । ଏହା ଜାତୀୟ ହାରଠାରୁ -୪.୬୯% ପ୍ରତିଶତ କମ ଅଟେ । ସେଥିରୁ ୪୦.୦୭% ପ୍ରତିଶତ ପୁରୁଷ ଓ ୨୯.୪୬% ନାରୀ ଅଟନ୍ତି । ୧୧.୭୫% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ଜନଗାଁ, ୱାରାଙ୍ଗଲ୍ ଜିଲ୍ଲାର ସରକାରୀ ଭାଷା ଅଟେ ।
ଡାଏଜୋକ୍ସାଇଡ,  (ବ୍ରାଣ୍ଡ ନାମ ପ୍ରୋଗ୍ଲାଇସେମ/ ) ଏକ ଔଷଧ ଯାହା ବିଭିନ୍ନ କାରଣରୁ ଜାତ ହେଉଥିବା ନିମ୍ନ ରକ୍ତ ଶର୍କରା ସ୍ତରର ଚିକିତ୍ସା ନିମନ୍ତେ ଦିଆଯାଏ  । ଏଥିରେ ଅପସାରଣ ଅକ୍ଷମ ଆଇଲେଟ ଜୀବକୋଷ ଅର୍ବୁଦ ଓ ଲିଉସିନ ସମ୍ବେଦନଶୀଳ କାରଣ ଥାଇପାରେ । ଏହା ଅମାନିଆ ସଲଫୋନିଲୁରିଆ ବିଷର ଚିକିତ୍ସାରେ ମଧ୍ୟ ଦିଆଯାଏ । ଏହା ସାଧାରଣତଃ ପାଟିରେ ଦିଆଯାଏ  ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତ ଶର୍କରା, ତରଳ ପଦାର୍ଥ ଅବଧାରଣ, କମ୍ ରକ୍ତ ପ୍ଲାଟେଲେଟ ସ୍ତର, ଦ୍ରୁତ ହୃଦସ୍ପନ୍ଦନ, କେଶ ବୃଦ୍ଧି ଏବଂ ବାନ୍ତି ହୋଇପାରେ  ଅନ୍ୟାନ୍ୟ ଗୁରୁତର ପାର୍ଶ୍ୱ ପ୍ରତିକ୍ରିୟାରେ ଫୁସଫୁସ ଉଚ୍ଚ ରକ୍ତଚାପ ଏବଂ ହୃଦ୍‌ପାତ ଅନ୍ତର୍ଭୁକ୍ତ  ଏହା ରାସାୟନିକ ଭାବରେ ଥିଆଜାଇଁ ଡାଇୟୁରେଟିକ ସ‌ହିତ ସମାନ  ଅଗ୍ନାଶୟରୁ ଇନସୁଲିନ୍ କମାଏ ଏବଂ ଯକୃତରୁ ଗ୍ଲୁକୋଜ୍ ନିଷ୍କାସନ ବୃଦ୍ଧି କରି ଏହା କାମ କରେ  ଯୁକ୍ତରାଷ୍ଟ୍ରରେ ୧୯୭୩ ମସିହାରେ ଡାକ୍ତରୀ ବ୍ୟବହାର ପାଇଁ ଡାଏଜୋକ୍ସାଇଡ ଅନୁମୋଦିତ ହୋଇଥିଲା। ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠାନର ଜରୁରୀ ଔଷଧ ତାଲିକାରେ ଅଛି। ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ  ଯୁକ୍ତରାଷ୍ଟ୍ରରେ ୨୦୧୯ ସୁଦ୍ଧା ଏହାର ମୁଲ୍ୟ ମାସକୁ ପ୍ରାୟ ୧୫୦୦ ଡଲାର୍ ଥିଲା  ଯୁକ୍ତରାଜ୍ୟରେ ଏହି ରାଶି ଏନଏଚଏସର ମୂଲ୍ୟ ପ୍ରାୟ   ୫୯ ଥିଲା
ବାସୁଦେବପୁର  (କ୍ରମିକ ସଂଖ୍ୟା: ୪୫) ଭଦ୍ରକ ଜିଲ୍ଲା, ଭଦ୍ରକ ଲୋକ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାସୁଦେବପୁର ପୌର ପରିଷଦ, ବାସୁଦେବପୁର ପଞ୍ଚାୟତ ସମିତି ଅନ୍ତର୍ଗତ ୩୬ଟି ଗ୍ରାମ ପଞ୍ଚାୟତ ଓ ତିହିଡ଼ି ପଞ୍ଚାୟତ ସମିତି ଅନ୍ତର୍ଗତ ୭ଟି ଗ୍ରାମ ପଞ୍ଚାୟତ । ଗତ ୨୦୨୪ ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଅଶୋକ କୁମାର ଦାସ, ବିଜୁ ଜନତା ଦଳ ପ୍ରାର୍ଥୀ ବିଷ୍ଣୁବ୍ରତ ରାଉତରାୟଙ୍କ ଠାରୁ ୬୩୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିଷ୍ଣୁବ୍ରତ ରାଉତରାୟ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ଅଶୋକ କୁମାର ଦାସଙ୍କ ଠାରୁ ୯,୫୮୧ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିଜୟଶ୍ରୀ ରାଉତରାୟ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମାଧବାନନ୍ଦ ମଲ୍ଲିକଙ୍କଠାରୁ ୬,୫୦୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିଜୟଶ୍ରୀ ରାଉତରାୟ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମାଧବାନନ୍ଦ ମଲିକଙ୍କଠାରୁ ୬,୮୪୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୨୪ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ୨୦୧୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ୨୦୧୪ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୭ରୁ ୨୦୨୪ ମଧ୍ୟରେ ମୋଟ ୧୫ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
୧୯୨୯ [[ଗ୍ରେଗୋରି ପାଞ୍ଜି]ଗି୧୨୧୧୨୧୧୧୧୨୩୪୫୬୭୮୯୦୬୭ହଗ] ଅନୁସାରେ ଏକ ସାଧାରଣ ବର୍ଷ ଅଟେ
ଦ ସାୟଲେନ୍ସ୍ ଅଫ୍ ଦ ଲାମ୍ବ୍ସ୍ ୧୯୯୧ ମସିହା ରେ ମୁକ୍ତିଲାଭ କରିଥିବା ଏକ ଆମେରିକୀୟ ଚଳଚ୍ଚିତ୍ର । ଏହି ଚଳଚ୍ଚିତ୍ରଟି ଜୋନଥନ୍ ଦେମଙ୍କଦ୍ୱାରା ନିର୍ଦ୍ଦେଶିତ ହୋଇଥିଲା । ଏହାର କାହାଣୀଟି ୧୯୮୮ ମସିହାରେ ଥୋମସ୍ ହାରିସ୍‌ ଙ୍କଦ୍ୱାରା ରଚିତ ଉପନ୍ୟାସ ଉପରେ ଆଧାରିତ । ମୂଖ୍ୟ ଭୂମିକାରେ ଜୋଦି ଫୋଷ୍ଟର୍, ଆନ୍ଥୋନି ହୋପ୍କିନ୍ସ୍, ସ୍କଟ୍ ଗ୍ଲେନ୍, ଟେଡ୍ ଲେୱିନ୍ ଏବଂ ଅନ୍ଥୋନି ହେଆଲ୍ଡ ଅଭିନୟ କରିଛନ୍ତି। ଚଳଚ୍ଚିତ୍ରଟିରେ ଜଣେ ଏଫ୍.ବି.ଆଇ ଅଧିକାରୀ ଜେଲ୍ରେ ବନ୍ଦୀ ଥିବା ଡାଃ. ହାନ୍ନିବାଲ୍ ଲେକ୍ଟର୍ ନାମକ କଏଦୀର ସହଯୋଗରେ ବୁଫାଲୋ ବିଲ୍ ନାମକ ସିରିଆଲ୍ କିଲରକୁ ଧରିବାରେ ସଫଳତାର କାହଣୀକୁ ବର୍ଣ୍ଣନା କରାଯାଇଛି। ଆମେରିକୀୟ ସସ୍ଥା ୟୁ.ଏସ୍ ଲାଇବ୍ରେରୀ ଆଫ୍ କଂଗ୍ରେସଦ୍ୱାରା ଏହି ଚଳଚ୍ଚିତ୍ରଟିକୁ ଏକ ମହତ୍ତ୍ୱପୂର୍ଣ୍ଣ ଚଳଚ୍ଚିତ୍ରର ମାନ୍ୟତା ଦେଇଛନ୍ତି ।
ସୁନା ସଙ୍ଖାଳୀ ୨୦୦୩ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଦୀପ ଭୋଇ । ସୁବୋଧ ପଟ୍ଟନାୟକ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ରବି କିନାଗୀ ଏହି କଥାଚିତ୍ରଟିର କାହାଣୀ ଓ ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବଙ୍ଗୀୟ ନାୟକ ଜିତ୍, ବର୍ଷା ପ୍ରିୟଦର୍ଶିନୀ ଏବଂ ନାୟିକା ସ୍ୱସ୍ତିକା ମୁଖାର୍ଜୀ । ମିହିର ଦାସ, ହରିହର ମହାପାତ୍ର, ଦେବୁ ବୋଷ, ହର ପଟ୍ଟନାୟକ, ସୁରେଶ ବଳ, ବ୍ରଜ ସିଂହ, ରାଇମୋହନ ପରିଡ଼ା, ଇଶା ବେବୋର୍ତ୍ତା, ମନୋଜ ମିଶ୍ର, ଚକ୍ରଧର ଜେନା, ତୃପ୍ତି ସିହ୍ନା, ଶାରଦା ନାୟକ, ପ୍ରଦୀପ ଜେନା, କୁମୁଦ ପଣ୍ଡା, ରମେଶ ସାହୁ, ବିଭୁ ସାମନ୍ତରାୟ ଆଦି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ଜିତ୍ ସ୍ୱସ୍ତିକା ମୁଖାର୍ଜୀ ମିହିର ଦାସ ବର୍ଷା ପ୍ରିୟଦର୍ଶିନୀ ହରିହର ମହାପାତ୍ର ଦେବୁ ବୋଷ ହର ପଟ୍ଟନାୟକ ସୁରେଶ ବଳ ବ୍ରଜ ସିଂହ ରାଇମୋହନ ପରିଡ଼ା ଇଶା ବେବୋର୍ତ୍ତା ମନୋଜ ମିଶ୍ର ଚକ୍ରଧର ଜେନା ତୃପ୍ତି ସିହ୍ନା ଶାରଦା ନାୟକ ପ୍ରଦୀପ ଜେନା କୁମୁଦ ପଣ୍ଡା ରମେଶ ସାହୁ ବିଭୁ ସାମନ୍ତରାୟ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ମନ୍ମଥ ମିଶ୍ର । ଶୀର୍ଷାନନ୍ଦ ଦାସ କାନୁନ୍‌ଗୋ, ମନ୍ମଥ ମିଶ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ମହ‌ମଦ ଅଜିଜ୍, ଲୋପିତା ମିଶ୍ର, ଶ୍ୱେତା ମିଶ୍ର, ଅରବିନ୍ଦ ମୁଦୁଲି, ରୁଦ୍ର, ସାଧନା ସରଗମ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟ ଓଡ଼ିଶାର ପୁରୀରେ ଅବସ୍ଥିତ ଏକ ସରକାରୀ ସ୍ୱୟଂଶାସିତ ମହାବିଦ୍ୟାଳୟ । ଏହା ଓଡ଼ିଶାର ରାଜଧାନୀ ଭୁବନେଶ୍ୱରଠାରୁ ୫୪ କିଲୋମିଟର ଦୂରରେ ଅବସ୍ଥିତ । ଏହି ମହାବିଦ୍ୟାଳୟ ପୁରୀ ରେଳ ଷ୍ଟେସନଠାରୁ ୨ କିଲୋମିଟର ଦୂରରେ ଅବସ୍ଥିତ । ସାମନ୍ତ ଚନ୍ଦ୍ରଶେଖରଙ୍କର ସ୍ମୃତି ସ୍ୱରୂପ, ତାଙ୍କର ଏକ ମୂର୍ତ୍ତି ମହାବିଦ୍ୟାଳୟ ମଧ୍ୟରେ ସ୍ଥାପନ କରାଯାଇଛି । ଇତିହାସ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟ ଓଡ଼ିଶାର ଏକ ପୁରାତନ ଶିକ୍ଷାନୁଷ୍ଠାନ । ଏହା ୧୯୪୪ ମସିହାରେ ପୁରୀ ସହରରେ ପ୍ରତିଷ୍ଠା ହୋଇଥିଲା । ସର୍ବପ୍ରଥମେ ଏହି ମହାବିଦ୍ୟାଳୟ ପୁରୀ ଜିଲ୍ଲା ସ୍କୁଲରେ କାର୍ଯ୍ୟ କରୁଥିଲା । ପ୍ରତିଷ୍ଠାର ଅଳ୍ପ ବର୍ଷ ମଧ୍ୟରେ ଏହା ରାଜ୍ୟର ଗୋଟିଏ ଜଣାଶୁଣା ଶିକ୍ଷାନୁଷ୍ଠାନରେ ପରିଣତ ହୋଇପାରିଥିଲା । ଏହି ସଫଳତାର ପ୍ରଭାବରେ ବ୍ରିଟିଶ ଶାସନ କାଳରେ ଏହି ମହାବିଦ୍ୟାଳୟ ନିଜସ୍ୱ କୋଠାଘରକୁ ସ୍ଥାନାନ୍ତରିତ ହୋଇଥିଲା, ଯାହାକି ପୁରୁଣା ସଦର ଥାନା ନିକଟରେ ରହିଥିଲା । ପରେ ଓଡ଼ିଶା ସରକାର ଏହାକୁ ଜ୍ୟୋତିଷ ବିଜ୍ଞାନୀ ମହାମହୋପାଧ୍ୟାୟ ସାମନ୍ତ ଚନ୍ଦ୍ରଶେଖର ସିଂହ ହରିଚନ୍ଦନ ମହାପାତ୍ରଙ୍କ  (୧୮୩୫-୧୯୩୪) ନାମାନୁସାରେ  'ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟ'  କରିଥିଲେ । ପରେ ପରେ ଏହା ଦୁଇ ଭାଗରେ ଅର୍ଥାତ ଗୋଟିଏ ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ଓ ଅନ୍ୟଟି କନିଷ୍ଠ ମହାବିଦ୍ୟାଳୟ ନାମରେ ନାମିତ ହୋଇଥିଲା । ପ୍ରଥମେ ଏହି ମହାବିଦ୍ୟାଳୟ ଏକ ମଧ୍ୟବର୍ତ୍ତୀ ମହାବିଦ୍ୟାଳୟ ରୂପେ କାର୍ଯ୍ୟକାରୀ ହୋଇଥିଲା । ସେତେବେଳେ ଏଠାରେ ଇଚ୍ଛାଧୀନ ବିଷୟ ରୂପେ ଅର୍ଥନୀତି, ଇତିହାସ, ଗଣିତ, ତର୍କଶାସ୍ତ୍ର ଓ ସଂସ୍କୃତ ସହିତ ବାଧ୍ୟତାମୂଳକ ଆଧୁନିକ ଭାରତୀୟ ଭାଷା ରୂପେ ଇଂରାଜୀ ଓ ଓଡ଼ିଆ ଆଦି ବିଷୟ ପାଠ୍ୟଖସଡ଼ାରେ ରଖାଯାଇଥିଲା । ୧୯୫୦ ମସିହାରେ ସ୍ନାତକ ପାଠ୍ୟକ୍ରମ ସହ ପ୍ରଥମ ଶ୍ରେଣୀ ମହାବିଦ୍ୟାଳୟ ସ୍ୱରୂପ ରାଜ୍ୟରେ ପରିଗଣିତ ହୋଇଥିଲା । ସେତେବେଳେ ଏଠାରେ ଇତିହାସ, ଦର୍ଶନ ଶାସ୍ତ୍ର, ଇଂରାଜୀ, ଅର୍ଥନୀତି ଓ ଗଣିତ ଆଦି ବିଷୟକୁ ସମ୍ମାନ ପାଠ୍ୟକ୍ରମ ରୂପେ ନେଇ ପ୍ରତିଷ୍ଠା ହୋଇଥିଲା ସେହିପରି ୧୯୫୬ ମସିହାରେ ବିଜ୍ଞାନରେ ସ୍ନାତକ ପାଠ୍ୟକ୍ରମ ଆରମ୍ଭ ହୋଇଥିଲା। ଏଥି ସହିତ ପଦାର୍ଥ ବିଜ୍ଞାନ , ରସାୟନ ବିଜ୍ଞାନ ଓ ଗଣିତ ବିଷୟରେ ସମ୍ମାନ ପାଠ୍ୟକ୍ରମ ମଧ୍ୟ ସାମିଲ ହୋଇଥିଲା। ପରେ ପରେ ୧୯୬୪ ମସିହାରେ ଜୀବ ବିଜ୍ଞାନ ଓ ୧୯୬୮ ମସିହାରେ ପ୍ରାଣୀ ବିଜ୍ଞାନ ପାଠ୍ୟକ୍ରମର ଅଧ୍ୟୟନ ଆରମ୍ଭ ହୋଇଥିଲା । ନିୟମିତ ପାଠ୍ୟକ୍ରମ ଉପସ୍ନାତକ (ନିୟମିତ) ପାଠ୍ୟକ୍ରମ [କଳା, ବାଣିଜ୍ୟ ଓ ବିଜ୍ଞାନ] ଓଡ଼ିଶା ଉଚ୍ଚଶିକ୍ଷା ବିଭାଗ ୨୦୧୦-୧୧ ଶିକ୍ଷା ଅଧିବେଶନରେ ଯୁକ୍ତ ୩ ସ୍ତରରେ ୫୩ଟି ସ୍ନାତକ ମହାବିଦ୍ୟାଳୟରେ ଇ-ଆଡମିଶନ ବ୍ୟବସ୍ଥା ପ୍ରଚଳିତ ହୋଇଥିଲା ଏବଂ ଓଡ଼ିଶାରେ ସମସ୍ତ ସ୍ନାତକ ମହାବିଦ୍ୟାଳୟରେ ଇ-ଆଡମିଶନ ବ୍ୟବସ୍ଥା ୨୦୧୪-୧୫ ଶିକ୍ଷା ଅଧିବେଶନରେ କାର୍ଯ୍ୟକାରୀ ହୋଇଥିଲା, ଯାହାକି ଅଧିନରେ ଆରମ୍ଭ ହୋଇଥିଲା  । ଯେଉଁ ଦିନ ଯୁକ୍ତ୨ର ଫଳାଫଳ ପ୍ରକାଶ ପାଇଥାଏ, ସେହିଦିନଠାରୁ ଏହି ବ୍ୟବସ୍ଥା ଆରମ୍ଭ ହୋଇଥାଏ ।
ମେଡ଼େଲିଭିଅମ ହେଉଛି ଏକ କୃତିମ ଭାବେ ସଂଶ୍ଳେଷଣ କରାଯାଇଥିବା ମୌଳିକ ଯାହାର ପ୍ରତୀକ  (ଅଗରୁ ) ଓ ପରମାଣୁ କ୍ରମାଙ୍କ ୧୦୧  ।
ପ୍ରାନ୍ତୀୟ ଧମନୀ ରୋଗ ବା  'ପିଏଡି'   (ଇଂରାଜୀରେ  , ଏବଂ   , ), ରୋଗ ହେଲେ ମସ୍ତିଷ୍କ ଓ ହୃତ୍‌ପିଣ୍ଡର ଧମନୀ ବ୍ୟତୀତ ଅନ୍ୟ ଯେ କୌଣସି ଧମନୀ ସଂକୀର୍ଣ୍ଣ ହୋଇଯାଇପାରେ  । ସାଧାରଣତଃ ମଣିଷ ଗୋଡ଼ରେ ଏହି ରୋଗ ହୁଏ । ଏହି ରୋଗ ଥିଲେ ଚାଲିଲେ ଗୋଡ଼ରେ ଯନ୍ତ୍ରଣା ହୁଏ, ନ ଚାଲି ବିଶ୍ରାମ ନେଲେ ଭଲ ହୋଇଯାଏ; ଏହାକୁ କ୍ଲଡିକେସନ କୁହାଯାଏ । ଅନ୍ୟାନ୍ୟ ଲକ୍ଷଣ: ଚର୍ମ ଘାଆ, ନୀଳ ଚର୍ମ, ଥଣ୍ଡା ଚର୍ମ ଓ ଗୋଡ଼ର ନ‌ଖ ତ‌ଥା ବାଳର ବୃଦ୍ଧି କମିଯାଏ । ରୋଗ ଜଟିଳ ହେଲେ ସଂପୃକ୍ତ ତନ୍ତୁ ବା ଅଙ୍ଗର ମୃତ୍ୟୁ ହୁଏ ଓ ଏପରି ହେଲେ ତାହା କାଟି ବାହାର କରିଦେବାକୁ ହୁଏ, କରୋନାରି ଧମନୀ ରୋଗ ବା ସ୍ଟ୍ରୋକ ହୁଏ । ପ୍ରାୟ ଅର୍ଦ୍ଧେକ ସଂଖ୍ୟକ ଲୋକଙ୍କର ରୋଗ ଥାଇ ମଧ୍ୟ ଲକ୍ଷଣ ନ ଥାଏ । ଧୂମ୍ରପାନ ଏହି ରୋଗର ମୂଖ୍ୟ କାରଣ । ଅନ୍ୟ ସଙ୍କଟଦାୟକ ରୋଗ ମଧ୍ୟରେ ଡାଏବେଟିସ, ଉଚ୍ଚ ରକ୍ତଚାପ ଓ ଅଧିକ ରକ୍ତ କୋଲେସ୍ଟେରଲ । ଆଥେରୋସ୍କ୍ଲେରୋସିସ ଥିଲେ ମଧ୍ୟ ଏହି ରୋଗ ହୁଏ । ଧମନୀ ସ୍ପାଜ୍‌ମ ହେଲେ ମଧ୍ୟ ଏହା ହୁଏ । ଆଙ୍କଲ ବ୍ରାକିଆଲ ଇଣ୍ଡେକ୍ସ  ବଳାଗଣ୍ଠି ବା ଆଙ୍କ୍‌ଲ ସ୍ଥାନରେ ସିସ୍ଟୋଲିକ ରକ୍ତଚାପ ବିଭକ୍ତ ବାହୁରେ ସିସ୍ଟୋଲିକ ରକ୍ତଚାପ  ୦.୯୦ରୁ କମ ଥିଲେ ପିଏଡି ରୋଗ ନିର୍ଣ୍ଣୟ କରାଯାଏ । ଡୁପ୍ଲେକ୍ସ ଅଲଟ୍ରାସୋନୋଗ୍ରାଫି ଓ ଆଞ୍ଜିଓଗ୍ରାଫି ମଧ୍ୟ ବ୍ୟବ‌ହାର କରି ରୋଗ ନିର୍ଣ୍ଣୟ କରାଯାଏ । ଅଞ୍ଜିଓଗ୍ରାଫି ଅଧିକ ସଠିକ ଓ ଏହାଦ୍ୱାରା ଚିକିତ୍ସା ମଧ୍ୟ କରାଯାଏ କିନ୍ତୁ ଏହା ବିପଦଜନ‌କ ଅଟେ । ଏହି ରୋଗ ନିମନ୍ତେ ସ୍କ୍ରିନିଙ୍ଗର ଉପକାରୀତା ସିଦ୍ଧ ହୋଇନାହିଁ । ପିଏଡି ରୋଗରେ ଧୂମ୍ରପାନ ବନ୍ଦ କଲେ ଓ ବିଶେଷଜ୍ଞ ଦାୟିତ୍ୱରେ ବ୍ୟାୟାମ କଲେ ଫଳାଫଳ ଭଲ ହୁଏ । ଔଷଧ  (ସ୍ଟାଟିନ), ଏସିଇ ଇନହିବିଟର ଓ ସଲୋସ୍ଟାଜୋଲ ମଧ୍ୟ ଉପକାରୀ ହୁଏ  । ଆସ୍ପିରିନ ସାମାନ୍ୟ ଧରଣର ପିଏଡି ରୋଗରେ କିଛି ଉପକାର କଲା ଭଳି ଲାଗେନାହିଁ କିନ୍ତୁ ଆଗେଇଥିବା ରୋଗରେ ଦେବାକୁ ସୁପାରିସ କରାଯାଏ । ୱାରଫାରିନ ଭଳି ଆଣ୍ଟିକୋଅଗୁଲାଣ୍ଟ ଏତେ ଉପକାରୀ ନୁହେଁ । ଚିକିତ୍ସା ନିମନ୍ତେ ବାଇପାସ ଗ୍ରାଫଟିଙ୍ଗ, ଆଞ୍ଜିଓପ୍ଲାସ୍ଟି ଓ ଆଥେରେକ୍ଟୋମି ଅପରେଶନ କରିବାକୁ ଉପଦେଶ ଦିଆଯାଏ । ସନ ୨୦୧୦ରେ ସାରା ପୃଥିବୀର ପ୍ରାୟ ୨୦୨ନିୟୁତ ଲୋକ ପିଏଡି ରୋଗର ଶିକାର ହୋଇଥିଲେ । ବିକଶିତ ଦେଶମାନଙ୍କରେ ୪୫ରୁ ୫୦ ବର୍ଷ ବୟସ୍କ ଲୋକଙ୍କମଧ୍ୟରୁ ୫.୩% ଓ ୮୫ରୁ ୯୦ ଭିତରେ ୧୮.୬ % ଲୋକଙ୍କୁ ଏହି ରୋଗ ହୁଏ । ବିକାଶଶୀଳ ଦେଶରେ ସେହି ବୟସରେ ଯଥାକ୍ରମେ ୪.୬% ଓ ୧୫ % ହୁଏ । ବିକଶିତ ଦେଶରେ ପୁରୁଷ ଓ ମହିଳାଙ୍କୁ ସମ ପରିମାଣରେ ରୋଗ ହୁଏ କିନ୍ତୁ ବିକାଶଶୀଳ ଦେଶରେ ମହିଳାମାନଙ୍କୁ ଅଧିକ ରୋଗ ହୁଏ । ସନ ୧୯୯୦ରେ ଏହି ରୋଗ ଯୋଗୁ ୧୬,୦୦୦ମୃତ୍ୟୁ ହୋଇଥିବା ବେଳେ ସନ ୨୦୧୩ରେ ଏହା ବଢ଼ିଯାଇ ୪୧,୦୦୦ ହୋଇଥିଲେ ।
ସେକେଣ୍ଡାରି ବୋର୍ଡ଼ ହାଇସ୍କୁଲ କଟକରେ ଅବସ୍ଥିତ ଏକ ଓଡ଼ିଆ ଉଚ୍ଚବିଦ୍ୟାଳୟ । ଏହା ୧୯୫୯ମସିହାରେ ବଜ୍ରକବାଟୀଠାରେ ସ୍ଥାପନା କରାଯାଇଥିଲା ।
"ଜନତା କର୍ଫ୍ୟୁ"  ହେଉଛି ଜନସାଧାରଣଙ୍କଦ୍ୱାରା ନିଜ ପ୍ରତି ଜାରି କରାଯାଇଥିବା ଏକ ନିଷେଧାଦେଶ ବା କର୍ଫ୍ୟୁ । ଏହି ଶବ୍ଦଟି ପ୍ରଥମେ ଭାରତର ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କଦ୍ୱାରା ୧୯ ମାର୍ଚ୍ଚ ୨୦୨୦ ଗୁରୁବାର ଦିନ ରାତି ୮ଟା ସମୟରେ କରୋନାଭୂତାଣୁ ରୋଗ ୨୦୧୯ ନାମକ ବିଶ୍ୱ ମହାମାରୀ ସମୟରେ ଭାରତର ଜନସାଧାରଣଙ୍କୁ ଦେଇଥିବା ଭାଷଣରେ ବ୍ୟବହାର କରାଯାଇଥିଲା । ସେ ତାଙ୍କ ଅଭିଭାଷଣରେ ୨୨ ମାର୍ଚ୍ଚ ରବିବାର ଦିନ ସକାଳ ୭ ଟାରୁ ୯ ଟା ପର୍ଯ୍ୟନ୍ତ ସାଧାରଣ କର୍ଫ୍ୟୁ ପାଳନ କରିବାକୁ ଭାରତବାସୀଙ୍କୁ ଅନୁରୋଧ କରିଛନ୍ତି । ସେ ଜନତା କର୍ଫ୍ୟୁକୁ  ଜନସାଧାରଣଙ୍କ ପାଇଁ, ଜନସାଧାରଣଙ୍କଦ୍ୱାରା ଲାଗୁ ହୋଇଥିବା କର୍ଫ୍ୟୁ  ବୋଲି ପରିଭାଷିତ କରିଥିଲେ । ପୃଷ୍ଠଭୂମି ବୈଜ୍ଞାନିକ ଦୃଷ୍ଟିକୋଣରୁ ୧୪ ଘଣ୍ଟାର କର୍ଫ୍ୟୁ କରୋନା ଭାଇରସ୍ ଚକ୍ରରେ ଏକ ବିଛିନ୍ନତା ସୃଷ୍ଟି କରିବ । ସୂଚନା ଅନୁସାରେ କୋରୋନା ଭାଇରସ୍ କୌଣସି ବସ୍ତୁ ଉପରେ ସର୍ବାଧୂକ ୧୨ ଘଣ୍ଟା ହିଁ ବଞ୍ଚି ପାରିବ । ୧୪ ଘଣ୍ଟାର କର୍ଫ୍ୟୁ ମଧ୍ୟରେ ନୂତନ ଶରୀର ନ ମିଳିଲେ ଭାଇରସ୍ ସ୍ୱତଃ ନଷ୍ଟ ହୋଇଯିବ, ଅର୍ଥାତ୍ ନୂତନ ସଂକ୍ରମଣର ସୁଯୋଗ ନାହିଁ । ଆମର ସଡ଼କ, ଅଫିସ୍, ଅନୁଷ୍ଠାନ ଓ ବ୍ୟବସାୟିକ ପ୍ରତିଷ୍ଠାନର ସରଞ୍ଜାମ, କବାଟ, ଲିଫ୍ଟ, ରେଲିଂ ଇତ୍ୟାଦି ସ୍ୱତଃ ଭୁତାଣୁ ଶୂନ୍ୟ ହୋଇଯିବ । ପାଳନ ବିଧି ମାର୍ଚ୍ଚ ୨୨, ୨୦୨୦ରେ ଜନତା କର୍ଫ୍ୟୁ ୧୪ ଘଣ୍ଟା ପାଇଁ ଲାଗୁ ହେବ । ଏହି ସମୟରେ ସମସ୍ତ ନାଗରିକ ନିଜ ଘରେ ରହି କରୋନା ଭୂତାଣୁ ଦାଉରୁ ନିଜର ପରିବାରକୁ ରକ୍ଷା କରିବେ । ସମସ୍ତ ଜନସାଧାରଣ କର୍ଫ୍ୟୁରେ ଅଂଶଗ୍ରହଣ କରିବା ଆବଶ୍ୟକ  କିନ୍ତୁ ବାଧ୍ୟତାମୂଳକ ନୁହେଁ  । ପୋଲିସ୍, ଚିକିତ୍ସା ସେବା, ଗଣମାଧ୍ୟମ, ହୋମ ଡେଲିଭରି ପ୍ରଫେସନାଲ ଏବଂ ଅଗ୍ନିଶମ କର୍ମଚାରୀ ଭଳି ଜରୁରୀ ସେବା ଜାରି ରହିବ  ଅପରାହ୍ନ ୫ ଟାରେ ସମସ୍ତ ନାଗରିକମାନେ କବାଟ, ବାଲକୋନି କିମ୍ବା ଝରକା ପାଖରେ ଠିଆ ହୋଇ ତାଳି ବଜାଇ, ଥାଳି କିମ୍ବା ଘଣ୍ଟି ବଜାଇ ଠିଆ ହୋଇ ଏଭଳି ସମୟରେ ଆମକୁ ଅତ୍ୟାବଶ୍ୟକ ସେବା ଯୋଗାଉ ଥିବା ବ୍ୟକ୍ତି ବିଶେଷମାନଙ୍କୁ ସମ୍ମାନିତ କରି ଉତ୍ସାହିତ କରିବେ  କେତେକ ରାଜ୍ୟ ରେଳ ସେବା ବନ୍ଦ ଭଳି ଅଧିକ ସତର୍କତା ଅବଲମ୍ବନ କରିଛନ୍ତି । ଜନତା କର୍ଫ୍ୟୁ ସମୟରେ ତାମିଲନାଡୁ ଜେଲରେ ପରିଦର୍ଶକଙ୍କୁ ଅନୁମତି ଦିଆ ଯିବ ନାହିଁ କିମ୍ବା ଧୀବରଙ୍କୁ ସମୁଦ୍ରରେ ମାଛ ଧରିବାକୁ ମଧ୍ୟ ଅନୁମତି ଦିଆଯିବ ନାହିଁ । କେବଳ ଅତ୍ୟାବଶ୍ୟକ ସେବା ପାଇଁ କାର୍ଯ୍ୟ କରୁଥିବା କର୍ମଚାରୀଙ୍କୁ ମୁମ୍ବାଇରେ ସ୍ଥାନୀୟ ଟ୍ରେନରେ ଯାତ୍ରା କରିବାକୁ ଅନୁମତି ଦିଆଯାଇଛି ଏବଂ ରେଳ ସେବାରେ ୩୭୦୦ରୁ ଅଧିକ ରେଳ ବାତିଲ କରିଦିଆଯାଇଛି । କର୍ଫ୍ୟୁ ଲାଗୁ ହେବା ପରେ ଏହି ନିଷେଧାଦେଶ ଆରମ୍ଭ ହେବ କିନ୍ତୁ ମାର୍ଚ୍ଚ ୩୧ରେ ଶେଷ ହେବ । ଟ୍ରେନ୍ ଯାତ୍ରା ପାଇଁ ଚାହିଦା ବହୁତ କମ୍ ହେବ ବୋଲି ମନେ ରଖି ଭାରତୀୟ ରେଳ ମାର୍ଚ୍ଚ ୨୧-୨୨ ମଧ୍ୟରାତ୍ରିରୁ ୨୨ ମାର୍ଚ୍ଚ ରାତି ୧୦ ଟା ପର୍ଯ୍ୟନ୍ତ ଯାତ୍ରୀବାହୀ ଟ୍ରେନ୍ ବାତିଲ କରିଦେଇଛି । ପୂର୍ବରୁ ଚଳାଚଳ କରୁଥିବା ଟ୍ରେନ ଗୁଡ଼ିକୁ ସେମାନଙ୍କ ଗନ୍ତବ୍ୟ ସ୍ଥଳରେ ପହଞ୍ଚିବାକୁ ଅନୁମତି ଦିଆଯାଇଥିଲା । ଯେଉଁ ଯାତ୍ରୀଙ୍କ ଟିକେଟ୍ ବାତିଲ କରାଯାଇଥିଲା ସେମାନଙ୍କୁ  ଅସୁବିଧାମୁକ୍ତ ଫେରସ୍ତ  ପ୍ରଦାନ କରାଯାଇଥିଲା । ଜନତା କର୍ଫ୍ୟୁକୁ ସମର୍ଥନ କରି ଦିଲ୍ଲୀ, ବାଙ୍ଗାଲୋର ସମେତ ସମସ୍ତ ମେଟ୍ରୋରେ ମେଟ୍ରୋ-ରେଳ ସେବା ବନ୍ଦ କରିବାକୁ ନିଷ୍ପତ୍ତି ନିଆଯାଇଛି । ମୋଦିଙ୍କ ଆହ୍ୱାନ କ୍ରମେ ସାରା ଦେଶରେ ଲୋକେ ଅପରାହ୍ନ ୫ରୁ ୫ଘ.୫ ମିନିଟ ଯାଏଁ ତାଳି ବଜାଇ, ଥାଳି ଓ ଘଣ୍ଟି ବଜାଇ ଠିଆ ହୋଇ ଏଭଳି ସମୟରେ ଆମକୁ ଅତ୍ୟାବଶ୍ୟକ ସେବା ଯୋଗାଉ ଥିବା ବ୍ୟକ୍ତି ବିଶେଷ ମାନଙ୍କୁ ସମ୍ମାନିତ କରିଥିଲେ ।
ପ୍ରଶାନ୍ତ କୁମାର ମହାନ୍ତି ଜଣେ ଓଡ଼ିଆ ଶିଶୁ ସାହିତ୍ୟିକ, ଅନୁବାଦ, ନାଟ୍ୟକାର ଓ ଶିକ୍ଷାବିତ୍ । ସେ ୧୨ଟି ଗୁଜରାଟି ପୁସ୍ତକକୁ ଓଡ଼ିଆରେ ଅନୁବାଦ କରିବା ସହିତ ଦୁଇଟି ଓଡ଼ିଆ ପୁସ୍ତକକୁ ମଧ୍ୟ ଗୁଜରାଟି ଭାଷାରେ ଅନୁବାଦ କରିଛନ୍ତି । ସେ ପଙ୍କଜ ବିଷ୍ଟଙ୍କର ହିନ୍ଦୀ ଉପନ୍ୟାସ  'ଉସ୍ ଚିଡ଼ିଆ କା ନାମ୍' କୁ ଓଡ଼ିଆରେ ଅନୁବାଦ କରି ୨୦୧୨ ମସିହାରେ କେନ୍ଦ୍ର ସାହିତ୍ୟ ଏକାଡେମୀ  (ଅନୁବାଦ) ପୁରସ୍କାରରେ ସମ୍ମାନିତ ହୋଇଛନ୍ତି  । ସେ ଶିଶୁ ସାହିତ୍ୟିକ ଭାରେ ଲେଖନୀ ଚାଳନା ଆରମ୍ଭ କରିଥିଲେ । ଛାତ୍ର ଜୀବନରୁ ହିଁ ଲେଖିବା ଆରମ୍ଭ ହୋଇଥିଲା ତାଙ୍କର । ପରବର୍ତ୍ତୀ ସମୟରେ ସେ ଗୁଜରାଟି ସାହିତ୍ୟରେ ଡିପ୍ଲୋମା କରିବା ପରେ ଅନୁବାଦ ଆରମ୍ଭ କରିଥିଲେ । ସେ କିଛି ନାଟକ ମଧ୍ୟ ରଚନା କରିଛନ୍ତି ।
ଗୁଆହାଟୀ    ; ଆସାମ ରାଜ୍ୟର ବୃହତ୍ତମ ତଥା ଉତ୍ତର-ପୂର୍ବ ଭାରତର ଏକ ପ୍ରମୁଖ ସହର ଅଟେ। ଏହାକୁ ଉତ୍ତର-ପୂର୍ବ ଭାରତର ପ୍ରବେଶ ଦ୍ୱାର ମଧ୍ୟ କୁହାଯାଏ । ଏହାର ପୁରାତନ ନାମ ପ୍ରାଗଜ୍ୟୋତିଷପୁର ଥିଲା ଓ ଏହା ପ୍ରାଚୀନ ଆସାମ  (କାମରୂପ)ର ରାଜଧାନୀ ଥିଲା  ।
ସର୍ବେଶ୍ୱର ମହାନ୍ତି  (୧ ଜୁଲାଇ ୧୯୪୪ - ୧୬ ମଇ ୨୦୨୧) ଓଡ଼ିଶା କ୍ୟାଡ଼ରର ଜଣେ ଭାରତୀୟ ପ୍ରଶାସନିକ ସେବା ଅଧିକାରୀ ଥିଲେ  । ସେ ଓଡ଼ିଶା ସରକାରଙ୍କ ଶ୍ରମ ଓ ନିଯୁକ୍ତି ବିଭାଗ ଏବଂ ଓଡ଼ିଶା ବିଧାନ ସଭାର ସଚିବ ଭାବରେ ଓ ସୂଚନା ଓ ଲୋକସମ୍ପର୍କ ବିଭାଗର ନିର୍ଦ୍ଦେଶକ ଭାବରେ ମଧ୍ୟ କାର୍ଯ୍ୟ କରିଥିଲେ । ସେ ଜଗତସିଂହପୁର, ଖୋର୍ଦ୍ଧା, ଓ କେନ୍ଦ୍ରାପଡ଼ା ଜିଲ୍ଲାର ଜିଲ୍ଲାପାଳ ଭାବରେ ମଧ୍ୟ କାର୍ଯ୍ୟ କରିଥିଲେ । ଜାତୀୟ ମାନବ ଅଧିକାର ଆୟୋଗ ମହାନ୍ତିଙ୍କ ୧୯୯୯ ଓଡ଼ିଶା ମହାବାତ୍ୟାରେ ଜଗତସିଂହପୁର ଜିଲ୍ଲାରେ କରିଥିବା ରିଲିଫ ଓ ଉଦ୍ଧାର କାର୍ଯ୍ୟର ଭୁୟସୀ ପ୍ରଶଂସା କରିଥିଲେ । ମହାନ୍ତି, ଜଗତସିଂହପୁର ଜିଲ୍ଲାର ଅଳକା ମହାବିଦ୍ୟାଳୟ ଓ ଲୋକନାଥ ମହାବିଦ୍ୟାଳୟର ପରିଚାଳନା ସମିତିର ଅଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ସେ ଓଡ଼ିଆ ପତ୍ରିକା ନବରବିର ପରିଚାଳନା ସମ୍ପାଦକ ମଧ୍ୟ ଥିଲେ ।
ଗିନ୍ନି ମାହି  (ଜନ୍ମ ୧୯୮୮) ଜଣେ ରାପ, ହିପ-ହପ  ଓ ପଞ୍ଜାବୀ ଲୋକ ସଙ୍ଗୀତ ଗାୟିକା ଥଲେ  । ଯିଏ ଭାରତର ପଞ୍ଜାବରେ ଥିବା ଜଲନ୍ଧରରେ ଜନ୍ମ ହୋଇଥିଲେ । ଫାନ ବାବା ସାହିବ ଦି ଓ ଡେଞ୍ଜର ଚମାର ଗୀତ ଗାଇ ପ୍ରସିଦ୍ଧି ଲାଭ କଲେ ଯାହା ସୋସିଆଲ ମିଡିଆରେ ଭାଇରାଲ ହୋଇଗଲା । ସେ ଜର୍ମାନୀରେ ଗ୍ଲୋବାଲ ମିଡିଆ ଫୋରମରେ ଯୋଗଦାନ କଲ୍ଲେ ଯେଉଁଠାରେ ବେତ୍ରାଘାତ ବିରୁଦ୍ଧରେ ପ୍ରଚାର କରିବାରୁ ତାଙ୍କୁ  'ସମାନତା ଓ ସ୍ୱାଧୀନତା ଯୁବା କଣ୍ଠ'   ( ,) ନାମକ ଉପନାମ ଦିଆଯାଇଥିଲା  । ଲତା ମଙ୍ଗେସକର ଓ ଶ୍ରେୟା ଘୋଷାଲଙ୍କୁ ଗିନ୍ନି ଦେବତା ମାନନ୍ତି ଓ ତାଙ୍କ ଗୀତରେ ବି. ଆର. ଆମ୍ବେଦକରଙ୍କର ବାର୍ତ୍ତା ଥାଏ । ଭାରତ ବାହାରେ କାନାଡ଼ା, ଗ୍ରୀସ, ଇଟାଲି, ଜର୍ମାନୀ ଓ ଯୁକ୍ତରାଜ୍ୟକୁ ଯାଇ ସେହି ସ୍ଥାନମାନଙ୍କରେ ପ୍ରଦର୍ଶନ କରିଛନ୍ତି । ଦିଲ୍ଲୀରେ ୨୦୧୬ ମସିହାରେ  'ଏନ ‌ଡିଟିଭି 'ର ବରଖା ଦତ୍ତ ତାଙ୍କର ସାକ୍ଷାତକାର ନେଇଥିଲେ । ପରବର୍ତ୍ତୀ କାଳରେ  'ଆଜତକ'  ଟିଭି ଚାନେଲ ତରଫରୁ ସାହିତ୍ୟ ନାମକ ଏକ ଜୀବନ୍ତ ପ୍ରଦର୍ଶନରେ ଭାଗ ନେଇଥିଲେ । ଷ୍ଟେଜ ଉପରେ ଭାରତୀୟ ସମାଜରେ ମହିଳା ସମାନତା ଉପରେ ବକ୍ତୃତା ଦେଇଥିଲେ । ପ୍ରାକ୍ ଜୀବନ ଗିନ୍ନି ମାହି ପିତା ରାକେଶ ଚନ୍ଦର ମାହି ଓ ମାତା ପରମଜିତ କୌର ମାହିଙ୍କ ଔରଷରୁ ପଞ୍ଜାବରେ ଥିବା ଜଳନ୍ଧରର ଅବଦପୁରରେ ଜନ୍ମ ଗ୍ରହଣ କରିଥିଲେ । ତାଙ୍କର ମୂଳ ନାମ ଥିଲେ ଗୁରକନ‌ୱାଲ ଭାରତୀ । ଏକ ଭଗବାନ ଭାବରେ ବିଶ୍ୱାସ ରଖୁଥିବା ରବିଦାସ୍ସିଆ ସ‌ହିତ ମାହି ପରିବାର ଜଡ଼ିତ ଥିଲେ । ଏହି ପରିବାର ଦଳିତ ଗୋଷ୍ଠିର ଥିଲେ । ଅତି କୋମଳ ୭ ବର୍ଷ ବୟସରେ ସେ ତାଙ୍କ ପିତାଙ୍କ ପାଖରେ ଗାଇବାକୁ ଆରମ୍ଭ କରିଥିଲେ । ତାଙ୍କର ଷ୍ଟେଜ ନାମ ଗିନ୍ନି ମାହି ଥିଲା କିନ୍ତୁ ତାଙ୍କର ମୂଳ ନାମ ଗୁରକନ‌ୱାଲ ଭାରତୀ ଥିଲା । ତାଙ୍କ ପିତା ତାଙ୍କର ସମସ୍ତ ସନ୍ତାନମାନଙ୍କର ସାଙ୍ଗିଆ ବଦଳେଇ ଦେଇ ମାହି କରିଦେଇଥିଲେ ଯାହା ତାଙ୍କ ଭାରତୀୟ ବୋଲି ସମ୍ମାନ ଦେବ । ଏୟାର ଟିକେଟିଙ୍ଗ ଚାକିରୀ ଛାଡ଼ି ତାଙ୍କର ପିତା ମାହିର ବୃତି ବିଷୟରେ ଧ୍ୟାନ ଦେଇ ପରିଚାଳନା କରିଥିଲେ । ହଂସ ରାଜ ମହିଳା ମହା ବିଦ୍ୟାଳୟରେ ସଙ୍ଗୀତରେ ସେ ସ୍ନାତକ ଅଧ୍ୟ‌ୟନ କରୁଛନ୍ତି । ମାହିଙ୍କୁ ମାତ୍ର ୫ ବର୍ଷ ବୟସ ହୋଇଥିଲା ବେଳେ ତାଙ୍କର ଗୀତ ପ୍ରତିଭା ବିଷୟରେ ଅବଗତ ହୋଇ ଜଳନ୍ଧରର କଳା ଜଗତ ନାରାୟଣ ସ୍କୁଲରେ ନାମ ଲେଖାଇଦେଲେ । ପରବର୍ତ୍ତୀ ସମୟରେ ଅମର ଷ୍ଟୁଡିଓର ଅମରଜୀତ ସିଂହଙ୍କ ସଂସ୍ପର୍ଶରେ ଆସି ଭକ୍ତି ଗୀତ ଗାଇ ଦୁଇଟି ଆଲବମ ତିଆରି ହୋଇଥିଲା । ମାତ୍ର ୧୨ ବର୍ଷ ବୟସରେ ସେ ଜୀବନ୍ତ ପ୍ରଦର୍ଶନ କରିଥିଲେ । ସଙ୍ଗୀତରେ ପିଏଚଡି   କରି ନିଜ ନାମ ପୁର୍ବରୁ ଡକ୍ଟର ଲେଖିବା ତାଙ୍କର ଅଭିପ୍ରାୟ ଅଛି । ଭବିଷ୍ୟତରେ ସେ ମୁମ୍ବାଇ ଆସି ସେଠାରେ ବଲିଉଡ ପ୍ରଚ୍ଛଦପଟ ଗାୟିକା ହେବାକୁ ଅଭିଳାଷ ରଖିଛନ୍ତି । ବୃତ୍ତି ସାମାଜିକ ନ୍ୟାୟ ଓ ତାଙ୍କର ସଙ୍ଗୀତ ମାହି ରବିଦାସିଆ ଗୋଷ୍ଠିର ଭକ୍ତି ଗୀତ ଗାଇ ଆରମ୍ଭ କରିଥିଲେ । ବାବା ସାହେବ ଆମ୍ବେଦକର ବିଷୟରେ ଗୀତ ଗାଇ ସେ ପ୍ରସିଦ୍ଧି ପାଇଥିଲେ । ତାଙ୍କର ପ୍ରଥମ ଗୀତ ମଧ୍ୟରୁ ଗୋଟିଏ ଥିଲା  "ଫାନ ବାବା ସାହେବ ଦି"  ଯାହା ଆମ୍ବେଦକରଙ୍କ ପ୍ରତି ଶ୍ରଦ୍ଧାଞ୍ଜଳୀ ଥିଲା । ଆମ୍ବେଦକର ମାହିଙ୍କର ପ୍ରେରଣା ଥିଲେ ଓ ଜାତି ଭେଦ ଯୋଗୁ ସାମାଜିକ ଉତ୍ପୀଡ଼ନ ହେଉଥିବା ବିଷୟରେ ସେ ଗୀତ ଲେଖୁଛନ୍ତି । ତାଙ୍କ ଗୀତଗୁଡ଼ିକୁ ଗୋଟିଏ ଦଳ ନୀରିକ୍ଷଣ କରି ଦେଖୁଛନ୍ତି ଯେପରି ତାହା କାହାରି ପ୍ରତି ଅପମାନ ସୂଚକ ବ ହେବ ଓ ସେହି ଦଳରେ ତାଙ୍କର ପିତା, ସଙ୍ଗୀତ ନିର୍ଦ୍ଦେଶକ ଅମରଜୀତ ସିଂହ ଓ ଭିଡିର ନିର୍ଦ୍ଦେଶକ ରମନ ରାଜପୁତ ଅଛନ୍ତି ।
ଫୁଲବାଣୀ ଭାରତର ଓଡ଼ିଶାରେ ଥିବା କନ୍ଧମାଳ ଜିଲ୍ଲାର ସଦର ମହକୁମା ଓ ଏକ ମୁଖ୍ୟ ସହର । ଭୂଗୋଳ ଫୁଲବାଣୀ ଭୁବନେଶ୍ୱରଠାରୁ ୨୧୧ କି.ମି. ଦୂରରେ ଓ ବ୍ରହ୍ମପୁରରୁ ୧୬୫ କି.ମି. ଦୂରରେ ଅବସ୍ଥିତ । ଏଠାରୁ ନିକଟତମ ରେଳ ଷ୍ଟେସନ ରେଢ଼ାଖୋଲ ପ୍ରାୟ ୧୦୦ କି.ମି. ଦୂରରେ ଅବସ୍ଥିତ । ସମୁଦ୍ର ପତ୍ତନଠାରୁ ଏହାର ହାରାହାରି ଉଚ୍ଚତା ୪୮୫ ମିଟର  ୧୫୯୧ ଫୁଟ  । ଏହି ସହରର ଚତୁର୍ପାର୍ଶ୍ୱରେ ଜଙ୍ଗଲ ଓ ପାହାଡ଼ ମାନ ବେଢ଼ି ରହିଛି । ଏଠାରେ ଛୋଟ ବଡ଼ ଅନେକ ଜଳପ୍ରପାତ ଦେଖିବାକୁ ମିଳେ । ୩୧ କି.ମି. ଦୂରରେ ଥିବା କଟରାମାଳ ଜଳପ୍ରପାତ ଏକ ପ୍ରାକୃତିକ ସୌନ୍ଦର୍ଯ୍ୟର ଗନ୍ତାଘର । ସେହିପରି ପୁଟୁଡ଼ି, ପକଡ଼ାଝର, ଉର୍ମାଗଡ଼ ଆଦି ସ୍ଥାନରେ ମନଲୋଭା ଜଳପ୍ରପାତ ସବୁ ଦେଖିବାକୁ ମିଳେ । ଏହି ସହର ସାଲୁଙ୍କି ନଦୀ କୂଳରେ ଅବସ୍ଥିତ । ଫୁଲବାଣୀଠାରୁ 5 କିମି ଦୂରରେ ଜବାହର ନବୋଦୟ ବିଦ୍ୟାଳୟ, ତୁଡିପାଜୁ, ଫୁଲବାଣୀ, କନ୍ଧମାଳ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଫୁଲବାଣୀ ସହରର ମୋଟ ଜନସଂଖ୍ୟା ୩୩୮୮୭ । ସେଥି ମଧ୍ୟରୁ ୫୨.୮୧% ଜଣ ପରୁଷ ହୋଇଥିବା ବେଳେ ୪୭.୧୯% ଜଣ ନାରୀ ଅଟନ୍ତି । ଫୁଲବାଣୀର ସାକ୍ଷରତା ହାର ୭୬.୦୪% । ଏହା ଜାତୀୟ ହାରଠାରୁ -୧୧.୨୦% ପ୍ରତିଶତ କମ । ସେଥିରୁ ୪୩.୯୫% ପ୍ରତିଶତ ପୁରୁଷ ଓ ୩୨.୦୯% ନାରୀ ଅଟନ୍ତି । ୧୧.୭୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ପର୍ବପର୍ବାଣି ପ୍ରତି ଦୁଇବର୍ଷରେ ଥରେ ମା ' ନାରାୟଣୀ ଠାକୁରାଣୀ ଯାତ୍ରା ମହାସମାରୋହରେ ପାଳନ କରାଯାଇଥାଏ । ଯାତ୍ରାର ପ୍ରଥମ ଦିନ ପୂର୍ବାହ୍ନରେ ମା 'ଙ୍କ ଅସ୍ଥାୟୀ ମଣ୍ଡପ ଗମ୍ଭିରା ପ୍ରତିଷ୍ଠା କରାଯାଇ ଅପରାହ୍ନରେ ଏକ ପଟୁଆରରେ ଯାଇ ଗ୍ରାମଦେବୀ, ଅମଲାପଡାସ୍ଥିତ ମା'  ବ୍ରାହ୍ମଣଦେବୀ, ଫୁଲବାଣୀସାହିସ୍ଥିତ ମା ' ବରାଳଦେବୀ ଓ ନଦୀଖଣ୍ଡି ସାହିସ୍ଥିତ ବ୍ୟାଘ୍ରଦେବୀଙ୍କୁ ବରଣ କରିବା ପରେ ରାତ୍ରରେ ମା  ନାରାୟଣୀଙ୍କୁ ନିମନ୍ତ୍ରଣ କରାଯାଇ ଏକ ବିରାଟ ପଟୁଆର ମଧ୍ୟରେ ହାଟପଦାସ୍ଥିତ ଅସ୍ଥାୟୀ ପୀଠକୁ ନିଆଯାଇଥାଏ ୤ ଅସ୍ଥାୟୀ ପୀଠରେ ପ୍ରତିଦିନ ନୀତି ଅନୁଯାୟୀ ପୂଜାର୍ଚ୍ଚନା ଓ ସନ୍ଧ୍ୟା ଆଳତୀ ହୋଇଥାଏ । ଗୁରୁବାର ଓ ଅମାବାସ୍ୟା ବ୍ୟତିତ ଯାତ୍ରା ଆରମ୍ଭରୁ ଶେଷ ଦିନ ପର୍ଯ୍ୟନ୍ତ ପ୍ରତ୍ୟେକ ଦିନ ସନ୍ଧ୍ୟା ଆଳତୀ ପରେ ମା  ନାରାୟଣୀ ନିଜ ପାର୍ଶ୍ୱଦେବୀମାନଙ୍କ ସହ ନଗର ଭ୍ରମଣ ପୂର୍ବକ ବିଭିନ୍ନ ସାହି ତଥା ବଜାର ଭ୍ରମଣ କରି ବିଳମ୍ବିତ ରାତ୍ରିରେ ନିଜ ଅସ୍ଥାୟୀ ପୀଠକୁ ଫେରିଥାନ୍ତି ୤ ଯାତ୍ରା ସମୟରେ ମାନସିକ ବେଶଧାରୀମାନେ ବିଭିନ୍ନ ବେଶରେ ବାହାରିଥାନ୍ତି ୤ ଭାଷା ଓଡ଼ିଆ, ଫୁଲବାଣୀର ସରକାରୀ ଭାଷା ।
ଷ୍ଟିଫେନ ହକିଙ୍ଗ  (୮ ଜାନୁଆରୀ ୧୯୪୨ - ୧୪ ମାର୍ଚ୍ଚ ୨୦୧୮) ଜଣେ ଇଂରାଜୀ ପଦାର୍ଥ ବିଜ୍ଞାନୀ, ମହାକାଶ ବିଜ୍ଞାନୀ, ଜଣେ ଲେଖକ ଏବଂ କ୍ୟାମ୍ବ୍ରିଜ ବିଶ୍ୱବିଦ୍ୟାଳୟର ରିସର୍ଚ୍ଚ ସେଣ୍ଟର ଫର ଥିଓରୀଟିକାଲ କସମୋଲୋଜିର ନିର୍ଦ୍ଦେଶକ ଥିଲେ  । ତାଙ୍କର ତତ୍ତ୍ୱମୂଳକ ପଦାର୍ଥ ବିଜ୍ଞାନରେ ବିଶେଷ ଅବଦାନ ରହିଛି, ତନ୍ମଧ୍ୟରେ ରୋଜର ପେନରୋଜଙ୍କ ସହ ସାଧାରଣ ଅପେକ୍ଷିକବାଦ ଉପରେ ପର୍ଯ୍ୟବସିତ ମହାକର୍ଷଣ ଶକ୍ତି ଓ କୃଷ୍ଣଗର୍ତ୍ତର ବିକିରଣ ସମ୍ପର୍କରେ ତାଙ୍କର ଅବଦାନ ଅନ୍ୟତମ । ହକିଙ୍ଗ ସାଧାରଣ ଆପେକ୍ଷିକବାଦ ଓ କ୍ୱାଣ୍ଟମ ମେକାନିକ୍ସର ସମ୍ମିଳନରେ ସୃଷ୍ଟିତତ୍ତ୍ୱର ବାଖ୍ୟା କରିବାରେ ପ୍ରଥମ ବୈଜ୍ଞାନିକ ଥିଲେ । ବିଭିନ୍ନ ପୁସ୍ତକ ଲେଖି ବିଜ୍ଞାନର ଜଟିଳ ତତ୍ତ୍ୱକୁ ସହଜ ଭାବରେ ଲୋକଙ୍କ ପାଖରେ ପହଞ୍ଚାଇ ବିଜ୍ଞାନକୁ ଲୋକପ୍ରିୟ କରିଥିଲେ । ତାଙ୍କର ଅନ୍ୟତମ ଲୋକପ୍ରିୟ ପୁସ୍ତକ  (ସମୟର ଏକ ସମ୍ୟକ ଇତିହାସ) ୨୩୭ ସପ୍ତାହ ପର୍ଯ୍ୟନ୍ତ ବ୍ରିଟିଶ ର ସର୍ବାଧିକ ବିକ୍ରୟ ତାଲିକାରେ ରହିଥିଲା  । ସେ ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ୍ରେ ପୀଡ଼ିତ ଥିଲେ । ଏହି ରୋଗ ଧୀରେ ଧୀରେ ତାଙ୍କ ସବୁ ଅଙ୍ଗ ପ୍ରତ୍ୟଙ୍ଗକୁ ଅଚଳ କରିଦେଇଥିଲା । ତେବେମଧ୍ୟ ସେ ଏକ କଥା କହିବା ଯନ୍ତ୍ର ମାଧ୍ୟମରେ ବାର୍ତ୍ତାଳାପ କରିପାରୁଥିଲେ । ୧୪ ମାର୍ଚ୍ଚ ୨୦୧୮ରେ ତାଙ୍କର ନିଧନ ହୋଇଯାଇଛି । ପ୍ରାରମ୍ଭିକ ଜୀବନ ଷ୍ଠିଫେନଙ୍କ ଜନ୍ମ ୧୯୪୨ ମସିହା ଜାନୁଆରୀ ୮ ତାରିଖ ଦିନ ଲଣ୍ଡନର ଅକ୍ସଫୋର୍ଡ଼ଠାରେ ହୋଇଥିଲା । ଅକ୍ସଫୋର୍ଡରେ  ନେଚୁରାଲ୍ ସାଇନ୍ସ " ପଢ଼ା ଶେଷକରିବା ପରେ କେମ୍ବ୍ରିଜରେ ପିଏଚଡ଼ି କଲେ; କିନ୍ତୁ ଏହା ପରେପରେ ତାଙ୍କୁ ଯେତେବେଳେ ମାତ୍ର ୨୨ବର୍ଷ, ଜଣାପଡ଼ିଲା ଯେ ସେ  'ମୋଟର ନ୍ୟୁରନ୍ ରୋଗ ଆମାୟୋଟ୍ରୋଫିକ୍ ଲାଟେରାଲ ସ୍କ୍ଲେରୋସିସ ନାମକ ଏକ ବିରଳ ଦୁରାରୋଗ୍ୟ ବ୍ୟାଧିରେ ପୀଡ଼ିତ । ମାତ୍ର ଦୁଇବର୍ଷ ବଞ୍ଚିବେ ବୋଲି କୁହାଗଲେ ମଧ୍ୟ ସେ ତାଙ୍କ କାମ ବଜାୟ ରଖିଲେ ଓ ବିଚକ୍ଷଣ ପ୍ରତିଭା ଭାବେ ନିଜକୁ ପ୍ରତିପାଦିତ କଲେ । ବିଜ୍ଞାନକୁ ଅବଦାନ ହକିଙ୍ଗଙ୍କର ସର୍ବାଧିକ ଉଲ୍ଲେଖନୀୟ ଓ ଚର୍ଚ୍ଚିତ ସିଦ୍ଧାନ୍ତ ଥୁଲା ବ୍ଲାକହୋଲ ବା କୃଷ୍ଣଗର୍ଭକୁ ନେଇ । ହକିଙ୍ଗ୍ କହିଥିଲେ ଯେ ବିଗ୍ ବ୍ୟାଙ୍ଗ୍ ପ୍ରକୃତରେ ବ୍ଲାକହୋଲର ଓଲଟା ପତନ । ସେ ପେନରୋଜଙ୍କ ସହ ମିଶି ଏହି ବିଚାରକୁ ଅଧିକ ବିକଶିତ କରିଥିଲେ ଓ ସତୁରି ଦଶକରେ ଏକ ଗବେଷଣାପତ୍ର ପ୍ରକାଶ କରି ଦର୍ଶାଇଲେ ଯେ ସାଧାରଣ ଆପେକ୍ଷତା  (ଜେନେରାଲ୍ ରିଲେଟିଭିଟି)ର ଅର୍ଥହେଉଛି ବ୍ରହ୍ମାଣ୍ଡ ବ୍ଲାକହୋଲର କେନ୍ଦ୍ରରୁ  (ସିଙ୍ଗୁଲାରିଟି)ରୁ ହିଁ ଆରମ୍ଭ ହୋଇଥିବ । ହକିଙ୍ଗ୍ ସ୍ପଷ୍ଟ କରିଦେଇଥିଲେ ଯେ ବ୍ଲାକହୋଲର ଆକାର କେବଳ ବଢ଼ିପାରେ ଓ ତାହା କେବେ କମେ ନାହିଁ। ତାଙ୍କ ମତ ଥିଲା ଦୁଇଟି ବ୍ଲାକହୋଲ୍ ପରସ୍ପର ସହିତ ଧକ୍କା ଖାଇଲେ ବି ବିଭାଜିତ ହୁଅନ୍ତି ନାହିଁ। ସେହିପରି କ୍ୱାଣ୍ଟମ୍ ଥିଓରି ଓ ଜେନେରାଲ୍ ରିଲେଟିଭିଟିକୁ ଏକାଠି କରିବା କ୍ଷେତ୍ରରେ ସେ ଥିଲେ ଅଦ୍ୱିତୀୟ । ମୌଳିକ ଭାବେ ଏହି ଦୁଇ ସିଦ୍ଧାନ୍ତ ପରସ୍ପରଠାରୁ ସଂପୂର୍ଣ୍ଣ ଅସଙ୍ଗତ ମନେହୁଏ, କିନ୍ତୁ ହକିଙ୍ଗ ତାକୁ ପ୍ରମାଣ କରିବାକୁ ଚେଷ୍ଟା କରିଥିଲେ । ହକିଙ୍ଗ୍ ନିଜର  'ଥିଓରି ଅଫ୍ ଏଭ୍ରିଥିଙ୍ଗରେ " କହିଛନ୍ତି ଯେ ବ୍ରହ୍ମାଣ୍ଡର ନିର୍ମାଣ ସ୍ପଷ୍ଟରୂପେ ଏକ ସିଦ୍ଧାନ୍ତର ଅଧାରରେ ହୋଇଛି । ତାଙ୍କ ମତରେ,  'ଏହି ସିଦ୍ଧାନ୍ତ ଆମକୁ ସେହି ପ୍ରଶ୍ନର ଉତ୍ତର ଦେବାକୁ ଯଥେଷ୍ଟ ଯେ ବ୍ରହ୍ମାଣ୍ଡର ନିର୍ମାଣ କିଭଳି ହୋଇଛି, କୁଆଡ଼େ ଯାଉଛି ଓ ଏହାର କ' ଣ ଅନ୍ତ ହେବ ଓ ଯଦି ହେବ, କେମିତି? ଯଦି ଆମକୁ ଏସବୁ ପ୍ରଶ୍ନର ଉତ୍ତର ମିଳିଯିବ, ତେବେ ଆମେ ଈଶ୍ୱରଙ୍କ ମସ୍ତିଷ୍କକୁ ମଧ୍ୟ ବୁଝିବାରେ ସମର୍ଥ ହେବା ।
ହିନ୍ଦୋଳ  (କ୍ରମିକ ସଂଖ୍ୟା: ୫୬) ଢେଙ୍କାନାଳ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ହିନ୍ଦୋଳ ବ୍ଳକ ଓ ଓଡ଼ାପଡ଼ା ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥିନୀ ସୀମାରାଣୀ ନାୟକ ଭାରତୀୟ ଜନତା ପାର୍ଟି ପ୍ରାର୍ଥୀ ଲକ୍ଷ୍ମୀଧର ବେହେରାଙ୍କଠାରୁ ୫୦୪୯୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଅଞ୍ଜଳି ବେହେରା, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ରେବତୀ ବେହେରାଙ୍କଠାରୁ ୧୫,୦୩୯ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ୨୦୦୯ ନିର୍ବାଚନ ଫଳାଫଳ *: ମୋଟ ବୈଧ ଭୋଟର ଶତକଡ଼ା ଭାଗ ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୪ ମଧ୍ୟରେ ମୋଟ ୧୧ଥର ନିର୍ବାଚନ ଅନୁଷ୍ଠିତ ହୋଇସାରିଛି ।
ଆସିକା  (କ୍ରମିକ ସଂଖ୍ୟା: ୧୨୮) ଗଞ୍ଜାମ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ଆସିକା  (ବି), ଆସିକା ବ୍ଳକ ଓ କବିସୂର୍ଯ୍ୟ ନଗର ବ୍ଳକର କିଛି ଅଂଶ  । ଗତ ୨୦୧୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ମଞ୍ଜୁଳା ସ୍ୱାଇଁ ବିଜେପି ପ୍ରାର୍ଥୀ ଦେବରାଜ ମହାନ୍ତିଙ୍କଠାରୁ ୨୭,୨୩୩ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବରାଜ ମହାନ୍ତି ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ସରୋଜ କୁମାର ପାଣ୍ଡେଙ୍କଠାରୁ ୨୩୪୯୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ । ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୯ ମଧ୍ୟରେ ମୋଟ ୧୬ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: ୨୦୨୪: ସରୋଜ କୁମାର ପାଢ଼ୀ  (ବିଜେପି) ୨୦୧୯: ମଞ୍ଜୁଳା ସ୍ୱାଇଁ  (ବିଜଦ) ୨୦୧୪: ଦେବରାଜ ମହାନ୍ତି  (ବିଜଦ) ୨୦୦୯: ଦେବରାଜ ମହାନ୍ତି  (ବିଜଦ) ୨୦୦୪: ସରୋଜ କୁମାର ପାଢ଼ୀ  (ସ୍ୱାଧୀନ) ୨୦୦୦: ଦେବରାଜ ମହାନ୍ତି  (ବିଜଦ) ୧୯୯୫: ଉଷାରାଣୀ ପଣ୍ଡା  (କଂଗ୍ରେସ) ୧୯୯୦: ଦ୍ୱିତିକୃଷ୍ଣ ପଣ୍ଡା  (ସିପିଆଇ) ୧୯୮୫: ରାଘବ ପରିଡ଼ା  (କଂଗ୍ରେସ) ୧୯୮୦: ରାଘବ ପରିଡ଼ା  (କଂଗ୍ରେସ-ଇ) ୧୯୭୭: ହରିହର ସ୍ୱାଇଁ  (ଜନତା) ୧୯୭୪: ହରିହର ଦାସ  (ସିପିଆଇ) ୧୯୭୧: କୃଷ୍ଣଚନ୍ଦ୍ର ତ୍ରିପାଠୀ  (ଉତ୍କଳ କଂଗ୍ରେସ) ୧୯୬୭: ହରିହର ଦାସ  (କମ୍ୟୁନିଷ୍ଟ) ୧୯୬୧: ଲୋକନାଥ ମିଶ୍ର  (କଂଗ୍ରେସ) ୧୯୫୭: ହରିହର ଦାସ  (କମ୍ୟୁନିଷ୍ଟ) ୧୯୫୧: ହରିହର ଦାସ  (କମ୍ୟୁନିଷ୍ଟ) ଓ ମୋହନ ନାଏକ  (କମ୍ୟୁନିଷ୍ଟ) ୨୦୦୯ ନିର୍ବାଚନ ଫଳାଫଳ ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ଦେବରାଜ ମହାନ୍ତି, ସ୍ୱାଧୀନ ପ୍ରାର୍ଥୀ ସରୋଜ କୁମାର ପାଢ଼ୀଙ୍କଠାରୁ ୨୯,୯୮୬ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  ।
ଆଳୁ ଏକ ପରିବା ବିଶେଷ ଯାହା ମାଟି ତଳେ ବଢି଼ଥାଏ। ସାଧାରଣ ଓଡି଼ଆ ଖାଦ୍ୟରେ ଆଳୁର ଭୂମିକା ଉଲ୍ଲେଖଯୋଗ୍ୟ। ଏହା ଶ୍ୱେତସାରର ଏକ ମୁଖ୍ୟ ଉତ୍ସ। ଆଳୁରେ ଶ୍ୱେତସାର ଅଧିକ ଥିବାରୁ ମାତ୍ରାଧିକ ଖାଇବାଦ୍ୱାରା ଏହା ମଧୁମେହ ହେବାର ସମ୍ଭାବନା ବଢା଼ଇଥାଏ। ପ୍ରକାରଭେଦ ଆଳୁ କହିଲେ ଅନେକେ ବିଲାତି ଆଳୁକୁ ବୁଝି ଥାଆନ୍ତି। ଏହି ପରିବା ରାଜ୍ୟରେ ପ୍ରଚଳନ କରିବାରେ ଇଂରେଜମାନଙ୍କର ଶ୍ରେୟ ଥିବାରୁ ଏହାର ନାମକରଣ ଏପରି ହୋଇଛି। କିନ୍ତୁ ଏହାର ବହୁ ପୂର୍ବରୁ ଆମ ଦେଶରେ ବିଭିନ୍ନ ବନ୍ୟ ଆଳୁ ଓ ଦେଶୀ ଆଳୁର ପ୍ରଚଳନ ରହି ଥିଲା ।। ଏହି ଆଳୁକୁ ଦେଶୀ ଆଳୁ, ମାଟି ଆଳୁ ବା ଖମ୍ବ ଆଳୁ କୁହାଯାଏ। ଦେଶୀ ଆଳୁ ସାଧାରଣତଃ ବିଲାତି ଆଳୁଠାରୁ ଆକାରରେ ବଡ଼ ଥାଏ। ଏହି ଦେଶୀ ଆଳୁ ମଧ୍ୟରେ ଘର ଆଳୁ , ବୈଂୟା ଆଳୁ ଆଦି ପ୍ରଧାନ ଅଟେ । ଏହି ଆଳୁ ୫ରୁ ୫୦ କି.ଗ୍ରା ପର୍ଯ୍ୟନ୍ତ ହୋଇ ଥାଏ । ଉତ୍ପାଦନ ସର୍ବାଧିକ ଆଳୁ ଉତ୍ପାଦନ କରୁଥିବା ଭାରତୀୟ ରାଜ୍ୟଗୁଡି଼କର ତାଲିକା ନିମ୍ନରେ ଦିଆଗଲା। ଉତ୍ତର ପ୍ରଦେଶ ପଶ୍ଚିମବଙ୍ଗ ବିହାର ଗୁଜରାଟ ମଧ୍ୟ ପ୍ରଦେଶ ପଞ୍ଜାବ ଆସାମ କର୍ଣାଟକ ହରିଆଣା ଝାଡ଼ଖଣ୍ଡ ଔଷଧୀୟ ଗୁଣ ଆଳୁକୁ ପରିବାମାନଙ୍କର ରାଜା କୁହାଯାଇଥାଏ । ଅନ୍ୟ ପରିବା ମାନଙ୍କ ତୁଳନାରେ ଏହାର ମୂଲ୍ୟ ମଧ୍ୟ କମ ଅଟେ । ଖାଲି ଭାରତ ନୁହେଁ ଦୁନିଆରେ ସବୁଠାରେ ଲୋକେମାନେ ଆଳୁ ଖାଇଥାଆନ୍ତି । ଆଳୁ ଖାଇବାଦ୍ୱାରା ହଜମ କ୍ରିୟା ଭଲ ଭାବେ କାର୍ଯ୍ୟ କରେ, ହୃଦୟ ସୁସ୍ଥ ରହେ, କୋଲେଷ୍ଟ୍ରଲର ମାତ୍ରା କମ ରହେ। ଏଥିରେ କ୍ୟାଲସିୟମ ଓ ମେଟାବୋଲିଜିମ୍‍ ଅଧିକ ପରିମାଣରେ ଥିବାରୁ ଏହା ଆମ ସ୍ୱାସ୍ଥ୍ୟର ବହୁ ଉପକାର କରିଥାଏ । ଆଳୁରେ ଫାଇବର , ପୋଟାସିୟମ, ଭିଟାମିନ ସି ଓ ବି ଥିବାରୁ ଏହା କୋଲେଷ୍ଟ୍ରଲର ମାତ୍ରାକୁ କମ କରେ । ଯାହାଦ୍ୱାରା ଆମ ହୃଦୟ ସୁସ୍ଥ ରହିଥାଏ । ଆଳୁରେ ରହିଥିବା ପୋଷକ ତତ୍ତ୍ୱ ସ୍ମରଣ ଶକ୍ତି ବଢାଇଥାଏ । ତେଣୁ ନିୟମିତ ଗୋଟେ ଆଳୁ ଖାଇବା ଅତ୍ୟନ୍ତ ଆବଶ୍ୟକ ଅଟେ । ଆଳୁ ଖାଇବାଦ୍ୱାରା ରକ୍ତଚାପ ନିୟନ୍ତ୍ରିତ ହୋଇରହିଥାଏ । ରାତିରେ ଭଲ ନିଦ ହୋଇଥାଏ । ବାର୍ଦ୍ଧକ୍ୟ ବଢାଉଥିବା ଶକ୍ତିକୁ କମ କରିଥାଏ । ତ୍ୱଚାକୁ ସୁନ୍ଦର କରିଥାଏ । ହାନିକାରାକ ଗୁଣ ଔଷଧୀୟ ଗୁଣାବଳୀ ସହିତ କିଛି ଲୋକଙ୍କ ନିମିତ୍ତ ଆଳୁ ହାନୀକାରକ ମଧ୍ୟ ହୋଇପାରେ । ଏହି ଆଳୁ ବହୁତ ରୋଗର କାରଣ ସାଜିପାରେ । ତେବେ ଚାଲନ୍ତୁ ଜାଣିବା ଆଳୁ ଖାଇବାଦ୍ୱାରା ଆମର କ ଣ କ୍ଷତି ହୋଇଥାଏ   ଅମ୍ଳ : ପ୍ରତ୍ୟେକ ଦିନ ଆଳୁ ଖାଉଥିବା ବ୍ୟକ୍ତିଙ୍କର ଗ୍ୟାସ୍‍ ବା ଅମ୍ଳ ବୃଦ୍ଧି ହେବାର ଆଶଙ୍କା ଅଧିକ ଥାଏ, ତେଣୁ ଖାଦ୍ୟରେ ଆଳୁର ବ୍ୟବହାର କମ୍‍ କରନ୍ତୁ । ଶର୍କରାରେ ଭରପୁର : ଯଦି ଆପଣଙ୍କ ରକ୍ତରେ ଶର୍କରା ପରିମାଣ ଅଧିକ ରହିଛି, ତେବେ ଆଳୁ ବିଲ୍‍କୁଲ୍‍ ହି ଭୁଲିଯାଆନ୍ତୁ । ଆଳୁରେ ଗ୍ଲାଇସେମିକ୍‍ ଇଣ୍ଡେକ୍ସ ରହିଥାଏ, ଯାହାଦ୍ୱାରା ଶରୀରରେ ଗ୍ଲୁକୋଜ୍‍ର ମାତ୍ରା ବୃଦ୍ଧି ପାଇଥାଏ। ରକ୍ତରେ ଶର୍କରାର ମାତ୍ରା କମ୍‍ କରିବା ପାଇଁ ଆଳୁ ଖାଇବା ବନ୍ଦ କରିଦିଅନ୍ତୁ । ରକ୍ତଚାପ : ଆଳୁ ଆପଣଙ୍କ ରକ୍ତଚାପରେ ପ୍ରଭାବ ପକାଇଥାଏ । ଏହା ଉଚ୍ଚ ରକ୍ତଚାପର ଆଶଙ୍କା ବଢାଇଥାଏ । ଗବେଷଣାରୁ ଜଣାପଡ଼ିଛି ସପ୍ତାହକୁ ୪ ଥର କିମ୍ବା ତା ଠାରୁ ଅଧିକ ଆଳୁ ଖାଇବାଦ୍ୱାରା ଉଚ୍ଚ ରକ୍ତଚାପ ହେବାର ସମ୍ଭାବନା ଅଧିକ ଥାଏ । ମେଦ ବୃଦ୍ଧି : ଏହା ସମସ୍ତେ ଜାଣନ୍ତି ଯେ ଆଳୁ ଓଜନ ବଢାଇବାରେ ସାହାଯ୍ୟ କରିଥାଏ । ଏହା ସେମାନଙ୍କ ପାଇଁ ବହୁ ଲାଭଦାୟକ ହୋଇଥାଏ ଯେଉଁମାନେ ନିଜ ଓଜନ ବଢାଇବାକୁ ଚାହିଁ ଥାଆନ୍ତି । ହେଲେ ଯଦି ଆପଣ ପତଳା ହେବା ପାଇଁ ଚାହୁଁଛନ୍ତି ତେବେ ଆଳୁର ସେବନ କମ୍‍ କରନ୍ତୁ। ଅଧିକ ଆଳୁ ଖାଇବାଦ୍ୱାରା ଚର୍ବି ବା ମୋଟାପଣ ବୃଦ୍ଧି ହୋଇଥାଏ ।
ସାଥୀ ତୁ ଫେରିଆ, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ବିନି ସାମଲ । ଚିନ୍ମୟ ଦାସ ପଟ୍ଟନାୟକ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ସୁଧାକର ବସନ୍ତ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଜ୍ୟୋତି ରଞ୍ଜନ ନାୟକ ଓ ଅନୁଭା ସୌର୍ଯ୍ୟା । ମହାଶ୍ୱେତା ରାୟ, ଶ୍ରୀତମ ଦାସ, ସୁଭାଶିଷ ଶର୍ମା, ଆନିଷା ଶର୍ମା, ପିଙ୍କି ପ୍ରଧାନ, ପ୍ରଜ୍ଞା ଖଟୁଆ, ରାଜୀବ ମହାନ୍ତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୩ ନଭେମ୍ବର ୨୦୧୮ରେ ପଞ୍ଚକ ପୂର୍ଣ୍ଣିମା ଅବସରରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ନାୟକ ଜ୍ୟୋତିରଞ୍ଜନଙ୍କ ଏହି କଥାଚିତ୍ରଟି ସହିତ ତାଙ୍କ ଅଭିନୀତ ଅନ୍ୟ ଏକ କଥାଚିତ୍ର ପ୍ୟାର ଅଲଗା ପ୍ରକାର ସେହି ସମାନ ଦିନରେ ମୁକ୍ତିଲାଭ କରିଥିଲା । ଅଭିନୟ ଜ୍ୟୋତି ରଞ୍ଜନ ନାୟକ ଅନୁଭା ସୌର୍ଯ୍ୟା ମହାଶ୍ୱେତା ରାୟ ଶ୍ରୀତମ ଦାସ ସୁଭାଶିଷ ଶର୍ମା ଆନିଷା ଶର୍ମା ପିଙ୍କି ପ୍ରଧାନ ପ୍ରଜ୍ଞା ଖଟୁଆ ରାଜୀବ ମହାନ୍ତି କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ବସନ୍ତରାଜ ସାମଲ, ସୁବ୍ରତ ସ୍ୱାଇଁ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସବିଶେଷ, ଦୀପ୍ତିରେଖା ପାଢ଼ୀ, ଆଶୁତୋଷ, ଶଶାଙ୍କ ଶେଖର, ଅନ୍ତରା ଚକ୍ରବର୍ତ୍ତୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମଞ୍ଜୁଲା ଚେଲ୍ଲୂର  (ଜନ୍ମ: 5 ଡିସେମ୍ବର1955) ମୁମ୍ବାଇ ଉଚ୍ଚ ନ୍ୟାୟାଳୟର ଦ୍ୱିତୀୟ ମୁଖ୍ୟ ବିଚାରପତି ଅଟନ୍ତି  । ଉଲ୍ଲେଖନୀୟ ହୋଇଛି କି, ତାଙ୍କର ପୂର୍ବବର୍ଷ , 1994 ମସିହାରେ ସୁଜାତା ମନୋହର ହାଇକୋର୍ଟର ପ୍ରଥମ ମହିଳା ବିଚାରପତି ରୂପେ ନିଯୁକ୍ତ ହୋଇଥିଲେ । ଏହା ପୂର୍ବରୁ ସେ କଲିକତା ଉଚ୍ଚ ନ୍ୟାୟାଳୟରେ ମୁଖ୍ୟ ବିଚାରପତି ରୂପେ କାର୍ଯ୍ୟରତ ଥିଲେ । ସେ 5 ଅଗଷ୍ଟ 2014 ମସିହାରେ ମୁଖ୍ୟ ବିଚାରପତି ରୂପେ ଶପଥ ନେଇଥିଲେ । ସେ କଲିକତା ଉଚ୍ଚ ନ୍ୟାୟାଳୟର 37 ତମ ବିଚାରପତି ଥିଲେ ଏବଂ ସେ ନ୍ୟାୟମୂର୍ତ୍ତି ଅରୁଣ ମିଶ୍ରାଙ୍କ ସଙ୍ଗତି ଗ୍ରହଣ କରିଥିଲେ , ଯିଏ ଉଚ୍ଚତମ ନ୍ୟାୟାଳୟରେ ବିଚାରପତି ରୂପେ ନିଯୁକ୍ତି ହୋଇଥିଲେ । ପ୍ରାରମ୍ଭିକ ଜୀବନ ଓ କ୍ୟାରିଅର ମଞ୍ଜୁଲା ଚେଲ୍ଲୂର 5 ଡିସେମ୍ବର 1955 ମସିହାରେ ଜନ୍ମ ହୋଇଥିଲେ । ସେ ବେଲ୍ଲାରୀ କଲେଜରୁ ସ୍ନାତକ ଶିକ୍ଷା ଗ୍ରହଣ କରିଥିଲେ ଏବଂ 1977 ମସିହାରେ ବାଙ୍ଗାଲୋରରୁ ଓକିଲାତି ଡିଗ୍ରୀ ହାସଲ କରିଥିଲେ । ପୁନଶ୍ଚ ବେଲ୍ଲାରୀ କଲେଜରେ ପ୍ରାକ୍ଟିସ କରୁଥିବା ପ୍ରଥମ ମହିଳା ଆଇନଜୀବୀ ଅଟନ୍ତି । 1988 ମସିହାରେ ପ୍ରଥମ ଜିଲ୍ଲାକୋର୍ଟରେ ବିଚାରପତି ହୋଇଥିଲେ । ସେ ବାଙ୍ଗାଲୋରରେ ପ୍ରିନ୍ସିପାଲ ଜଜ୍ ହିସାବରେ ଯୋଗ ଦେଇଥିଲେ । ପରେ କର୍ଣ୍ଣାଟକ ହାଇକୋର୍ଟର ପ୍ରଥମ ମହିଳା ଜଜ୍ ହୋଇଥିଲେ । ପ୍ରଥମେ ତାଙ୍କୁ କେରଳ ହାଇକୋର୍ଟର ମୁଖ୍ୟ ବିଚାରପତି ପଦ ପ୍ରଦାନ କରାଯାଇଥିଲା । ବର୍ତ୍ତମାନ ସେ ମୁମ୍ବାଇର ଉଚ୍ଚ ନ୍ୟାୟାଳୟର ମୁଖ୍ୟ ନ୍ୟାୟାଧୀଶ ଅଟନ୍ତି ।